Ivan Zeljković: Sve treba da krene od nas - Moja Srbija\nIvan Zeljković: Sve treba da krene od nas\n20 марта, 2010 Ostavite komentar\n– Šta za Vas znači „Moja Srbija“?\nMoja Srbija je Srbija sa osmehom. Ja sam uveren da je to već tako i da se mnogo ljudi smeje u Srbiji. Mislim da su svi zaista srećni, ali se to ne potencira toliko, već na površinu isplivaju neke negativne stvari. Naša zemlja je gostoljubiva i dobronamerna prema svima, a trudim se da i ja budem takav. Zaista verujem da će se ovde i gosti i domaćinu uskoro zaista smejati i iskreno biti srećni.\n– Verujete li da su domaći proizvodi dovoljno kvalitetni i konkurentni uvoznim proizvodima?\nJa sam uvek za varijantu da ukoliko može da se izabere domaći proizvod da se za njega opredelimo. Postoje mnogi naši proizvodi koji su dosta bolji od inostranih, ali svakako da ima i obrnutih slučajeva. Teško je kod nas pronaći automobil kvaliteta kao što se radi u Nemačkoj ili Japanu, ali zato eurokrem postoji jedino u Srbiji i ja sam veoma srećan zbog toga.\n– Možete li da nam nabrojite svojih pet omiljenih domaćih proizvoda?\nJedan neka bude pomenuti eurokrem, zatim Nektar sokovi, proizvodi „Slatka tajna“ (džemovi, ajvar i sl), definitivno kajmak i fenomenalne mesne prerađevine iz Srbije.\n– Da li čitate informacije na ambalaži i koliko su domaći proizvodi u tom smislu dovoljno informativni?\nMislim da informacije jesu tačne, a jedinu zamerku koju imam vezano za naše proizvode je da se teško otvaraju. Često se suočavam sa problemima te vrste.\n– Većina nas, kada ide u nabavku, kupi i neplanirane stvari. Koji višak stvari, usput, obično kupite Vi, a koje Vaša supruga?\nMoja supruga sve uvek dobro isplanira i kupuje po unapred napravljenom spisku. Njene neplanirane stvari možda ponekad budu nešto od hemikalija. Što se mene tiče, uglavnom kada sam pred kasom odluka padne da u kolica dodam i poneki DVD.\n– Kriza je uticala da se budžeti za marketing drastično smanje. Mislite li da domaći proizvođači dovoljno ulažu u marketing i da li to čine na pravi način?\nPre 5 – 10 godina možda i nije bilo tako. Ali, sada su domaći proizvođači zaista stasali i jako dobro znaju šta znači marketing. Siguran sam da veoma ulažu u svoje i u domaće.\n– Koje domaće reklame najviše pamtite?\nZa Nektar sokove. Posebno mi je zanimljiva ona porodična koja se trenutno vrti, kada dečaku ispadnu naočare, on da gol svojoj ekipi, pa se cela porodica raduje. To mi je fantastična reklama.\n– Nabrojte nam pet brendova koji su za Vas najbitniji.\nMekintoš, Leksus, Najki, Hugo Bos i Gant.\n– Građani Srbije veoma malo putuju unutar svoje zemlje. Šta je Vama najzanimljivije kada obilazite Srbiju?\nNajzanimljivije su mi različitosti koje Srbi i Srbija poseduju. Svaki kraj, koliko god da je mali, ima neku svoju specifičnost. Kultura i tradicija našeg naroda je jako duga, a i mi kao narod smo posvećeni tradiciji. Sa druge strane, reljefna različitost je takođe jako zanimljiva i naravno različitost među samim ljudima.\n– Nabrojte nam pet mesta u Srbiji koje svaki građanin treba da obiđe.\nĐerdapska klisura, Kopaonik, Paličko jezero, Đavolja varoš, Pešterska visoravan, reka Drina, Tara, Sever Bačke – Sombor i okolina, Orašac…, to je mnogo više od pet, ali mnogo manje od onoga što mislim da ljudi treba da obiđu.\n– Imate li neko omiljeno mesto u okolini Beograda koje vikendom rado posećujete?\nIma mnogo takmih mesta, ali najomiljenija su mi ona u brdovitim krajevima. Volim da odem na Kosmaj, u Orašac, Babe… To su neke moje destinacije kada želim na kratko da pobegnem od svega.\n– Pored svih obaveza, da li uspevate da se bavite nekim sportom ili rekreacijom?\nBavim se košarkom i igram u biznis ligi za tim Grave osiguranje, koje je trenutno vodeće na tabeli. Drago mi je da sam deo tog tima i da su me članovi ekipe prihvatili kao ravnopravnog, iako sam se uključio na polovini sezone. Mislim da ću već od sledeće sezone biti redovan i doprineti da ostanemo na čelu tabele. Obožavam i skijanje i tenis.\n– Šta je potrebno uraditi da bi Srbija bila čistija i zdravija za život?\nPotrebno je da se svako zapita šta on može da uradi za čistiju i zdraviju Srbiju. Obično mislimo da će to uraditi neko drugi, a u stvari sve treba da krene od nas. Zato, gasite svetla iza sebe kada napuštate prostoriju, zagrevajte samo onoliko vode koliko vam je potrebno, razdvajajte đubre koje bacate i sl… To su neke sitne stvari, koje svako od nas može da uradi.\n– Ako biste dobili Inter Rail kartu i mesec dana odmora, koje evropske zemlje i gradove biste obišli?\nBio bih presrećan i voleo bih da napravim putopis „Zeljkovići putuju kroz Evropu“. Obišao sam dosta evropskih zemalja, a rado bih se svuda vratio. Mnogo volim da putujem, kao i moja supruga, a s obzirom na to kako vaspitavamo Petru i kako ćemo vaspitavati njenog batu koji treba uskoro da se rodi, siguran sam da će nas i oni rado pratiti na tim putovanjima.\n– Hvala Vam na izdvojenom vremenu.\nTags: Ivan Zeljković, Moja Srbija\n« Domaći proizvodi i mediji\nRadomir Antić: Srbi, okrenite se sebi! »


Osniva se asocijacija međunarodnih festivala BiH - Klix.ba\n21.6.2011. u 20:19\nNa inicijativu direktora Međunarodnog festivala Sarajevo ”Sarajevska zima” Ibrahima Spahića danas je u Galeriji IPC ”E” održan sastanak predstavnika 11 međunarodnih festivala koji su prihvatili inicijativu za formiranje asocijacije međunarodnih festivala Bosne i Hercegovine, saopćeno je iz Festivala "Sarajevska zima".\nUčesnici sastanka prihvatili su poziv direktora Festivala "Sarajevska zima" Ibrahima Spahića da podrže i promoviraju kandidaturu Sarajeva za Evropsku prijestolnicu kulture 2014.\nMostar: "U potrazi za atlantidom BiH 1888 - 2008"\n21.06.2011. u 21:26\nPromoviran novi CD Burhana Šabana "Tebe trebam"\n21.06.2011. u 20:10


Saopštenje Asocijacije NKSS: Hitno omogućiti primenu Kreativne Evrope u Srbiji : Inkluzija\nSaopštenje Asocijacije NKSS: Hitno omogućiti primenu Kreativne Evrope u Srbiji\nImplementacija novog programa “Kreativna Evropa”, koji su odobrili Evropski parlament (19. novembra 2013.) i Savet EU (5. decembra 2013.), počinje od januara 2014. godine, a novi konkursi raspisani su već 10. decembra 2013. Rokovi za podnošenje projekata su: 5. mart 2014. (za evropske projekte saradnje), 12. mart 2014. (za projekte književnih prevoda) i 19. mart 2014. (za projekte evropskih platformi i evropskih mreža)


Naslovna KULTIVISANJE Srbija iz ugla turizma – šta posetiti?\nSrbija je bogata kako prirodnim lepotama tako i kulturnim i istorijskim znamenitostima od svetskog značaja. U nastavku je samo deo bogatstva naše turističke ponude.\nNalazi se na jugu Srbije, jugoistočno od Kuršumlije i jugozapadno od Niša. Ovaj lokalitet predstavlja jedinstvenu kombinaciju dva prirodna fenomena, a to su zemljane figure i izvori vode izuzetne mineralizacije i kiselosti. Njihovu specifičnost upotpunjuje okolina koju čine ostaci naselja, groblja, stare crkve i čitav ambijent koji odiše mističnošću, interesantnom lepotom i jedinstvenošću.\nOvaj spomenik prirode ukupno ima 202 zemljane figure, nastale kao rezultat viševekovnog erozivnog procesa, koji formira, oblikuje i menja njihovo obličje. Interesantno je kako se pod uticajem kiša i snegova figure transformišu u potpuno drugačije, skraćuju i ponovo stvaraju, pa njihova pojava deluje gotovo nestvarno.\nFascinantno je da jedna figura koja je u proseku širine oko 3 metra, a u visini doseže više od 10 i završava takozvanim kapicama, opstaje vekovima pod teretom kamena.\nPostoji više legendi u vezi sa Đavoljom Varoši. Jedna od njih govori o planu đavola, koji je rezigniran mirom i blagostanjem u kome su živeli stanovnici ovog kraja, njih prokleo i omamio da zaborave na rodbinske odnose, te su oni rešili da venčaju brata i sestru. Venčanje je ipak sprečila vila, koja je molitvama prizvala prirodnu nepogodu. Spojilo se nebo sa zemljom, a jak vetar je okamenio mladence i svatove, a danas oni predstavljaju zemljane figure.\nJoš jedno verovanje jeste da su figure okamenjeni đavoli. Njih su ljudi dugo nosili na plećima, trpeći zlo i nedaće, a otarasili su ih se prenoćivši pored crkve Svete Petke.\nSpecijalni rezervat prirode prve kategorije nalazi se u jugozapadnoj Srbiji, a prostire se između dve planine: Zlatara i Javora. Kanjon reke Uvac predstavlja prizor od koga zastaje dah, prvenstveno zbog lepote same reke kao i zbog jedinstvenih kraških oblika: vrtača, uvala, jama i pećina.\nNeverovatno čudo prirode je Ušački pećinski sistem sa preko 6000 metara dugim kanalima.\nKombinacija nestvarnih meandara koje je priroda stvorila na magičan način i neverovatne boje kristalno čistog jezera Uvac, pravi je raj za sve zaljubljenike u prirodu. Prirodne vijuge koje reka pravi godinama probijajući krečnjačke stene, meandri reke Uvac podsećaju na lavirint i na nekim mestima prave skretanja pod uglom od 270 stepeni.\nPosmatraču deluju nestvarno i predstavljaju pravi dokaz da priroda stvara najlepša umetnička dela.Pored prirodnih lepota, ono što odlikuje i čini jedinstvenim ovo područje čini prisustvo i gnežđenje više od stotinu vrsta ptica.\nVeoma retka i ugrožena vrsta jeste Beloglavi sup, posebna vrsta orla lešinara koji je pre dvadesetak godina spašen od izumiranja upravo ovde.Njegovo postojanje ima nezamenljivu ulogu u sprečavanju zaraze i lancu ishrane, obzirom da se hrani uginulim životinjama. Može se videti u pojedinim delovima klisure, potkapinama i stenama, a sa impozantnim rasponom krila od čak tri metra, ova vrsta orla može se sresti jedino ovde i u kanjonu reke Trebišnjice.\nUpravo zbog svoje specifičnosti i u cilju zaštite Beloglavog supa, područje oko reke Uvac proglašeno je za specijalni rezervat prirode.\nO lepoti ove planine svedoči interesantna legenda, poznata među Sremcima. Naime, kada je Bog stvarao svet, Sremac se uspavao i došao tek sutradan. Pošto je Bog već sve razdelio te mu nije preostalo ništa, ustupio je Sremcu delić raja. Ako je sudeći po lepotama ovog područja, gde se u Vojvodini, najravnijem delu Srbije, uzdiže planina, reke Sava i Dunav, manastiri, bogat biljni i životinjski svet, u legendu se svakako može verovati.\nNa mestu nekadašnjeg Panonskog mora vekuje 16 manastira sagrađenih u periodu između 16. i 18. veka, u baroknom i stilu moravske arhitekture srednjevekovne Srbije. Nekada se na ovom području nalazilo 35 manastira, ali veliki deo je uništen u razaranjima i ratovima. Ovo područje ponosno nazivaju jos i srpskim Atosom, odnosno srpskom Svetom Gorom.\nPrilikom posete Fruškoj gori, nikako ne treba propustiti degustaciju fantastičnih vina. Ova planina bogata je brojnim vinarijama sa izuzetno dugom tradicijom, od kojih su mnoge uređene kao tradicionalna sremska domaćinstva, te se uz čašu kvalitetnog vina i priču o nekadašnjem Sremu, može uploviti u duh i vreme predaka, učenih ljudi i boema koji su se iznova vraćali ovom kraju.\nFrušku goru krasi i 12 veštačkih jezera kao i veliki broj izletišta. Jedno od najposećenijih mesta je banja Vrdnik, smeštena na obodu planine i izuzetno bogata izvorima termomineralne vode.\nKada se pomene ova planina, ne smeju se izostaviti Sremski Karlovci. Šarmantan gradić u podnožju Fruške gore poznat je po dobrom vinu, Velikom Patrijaršijskom dvoru, Sabornoj i Rimokatoličkoj crkvi, kao i brojnim građevinama. Svakako najvažnija jeste prva srpska gimnazija, osnovana davne 1791. godine od strane mitropolita Stefana Stratimirovića.\nNa policama gimnazijske biblioteke nalaze se primerci prvih srpskih knjiga, a škola se danas može pohvaliti činjenicom da njeni đaci uče retke jezike poput arapskog, grčkog i staroslovenskog.\nVino koje se može probati samo na ovom mestu jeste bermet, koji se čak pio i na Titaniku i evropskim dvorovima. Vinovu lozu u Karlovce doneo je rimski car Prob, a danas se vinarstvo kao osnovna grana privrede ovoga kraja, ponosno slavi na danima Grožđebala na jesen svake godine.\nI ovaj grad ima svoju legendu, po kojoj se veruje da će se onaj ko popije vodu sa čuvene Česme četiri lava, vratiti u Sremske Karlovce i tu venčati. Bez obzira na legendu, ovo je svakako mesto kome se svako vraća kada ga jednom poseti.\nPlanina poznata po netaknutoj prirodi, skijalištima, kao i raznovrsnosti biljnog i životinjskog sveta, prema narodnom verovanju bila je dom staroslovenskog boga Tara, upravo zbog svoje lepote i jedinstvenosti.\nIdealan je izbor mesta za odmor mnogim turistima, jer se ovde može zadovoljiti ukus skijaša, biciklista, planinara, avanturista, ljubitelja prirode kao i onih koji su jednostavno došli da odmore. Najpoznatiji lokaliteti su: Kaluđerske Bare, Sokolina, Zaovine sa jezerima, Predov krst i Mitrovac. Nešto posebno jeste Tepih livada, deo rezervata Crveni potok.\nKako joj i samo ime kaže, ova livada se ugiba pod nogama čoveka i stvara osećaj hodanja po najmekanijem tepihu, a nastala je zadržavanjem vode zbog nepropustivog zemljišta na kome se nalazi.\nPlanina Tara proglašena je za nacionalni park zbog neverovatne prirode, klime, bogatih šuma, reka, planinskih vrhova. Takođe, ovde živi veliki broj ptica i sisara, a pod posebnom zaštitom nalaze se srna, divokoza i medved.\nKo poseti Taru, mora obići i sve lepote u njenoj okolini. Na njenim obodima nalazi se jezero Perućac koje predstavlja pravi raj za pecaroše, kao i ljubitelje prirode. Nalazi se na reci Drini, gde se u julu mesecu održava čuvena Drinska regata. Ovo je pravi događaj za sve avanturiste i ljubitelje adrenalinskih sportova jer pruža priliku da dožive avanturu kroz spuštanje strmim kanjonima reke, spustom dugim 25 kilometara.\nTakođe, u neposrednoj blizini Nacionalnog parka Tara nalaze se Višegrad, etno selo našeg proslavljenog reditelja – Drvengrad i Mokra Gora. Doživljaj upotpunjuje čuveni voz Ćira, koji predstavlja turističku atrakciju ovog kraja, gde se pruža mogućnost vožnje po šinama uskog koloseka, prugom poznatom kao Šarganska osmica.\nNacionalni park poznat i pod imenom Gvozdena kapija Dunava, prostire se na površini od 63.000 hektara i predstavlja pravo blago prirode. Najveći prirodnjački i arheološki muzej Evrope, kako ga sa punim pravom nazivaju, nalazi se na samom istoku Srbije, na reci Dunav, na čijoj obali se prepliću klisure, kanjoni, veliki broj pećina i kotlina.\nĐerdapska je bez sumnje najlepša klisura Evrope koja se sastoji od četiri klisure jedinstvene lepote – Golubačke, Gospođina Vira, Kazana i Sipske. Najinteresantniji predeli su Veliki Štrbac, kao i Mali i Veliki Kazan gde je Dunav najuži i najdublji.\nNa samom ulazu u klisuru, na desnoj obali Dunava nalazi se tvrđava Golubac koja datira iz prve polovine 14. veka. Svojom burnom istorijom i stamenošću deset kula, zrači posebnim istorijskim duhom i lepotom i svakako posetioce ne ostavlja ravnodušnim.\nNa rimskom putu nacionalnog parka nalazi se tabla posvećena caru Trajanu, na osnovu koje se svedoči da je sam car izgradio deo đerdapskog puta za potrebe rata protiv Dačana. Obilazak ovog drevnog spomenika moguć je samo vodenim putem, te tura obuhvata i razgledanje prelepih pejzaža i prirodnih predela, što daje dodatnu draž.\nOvde se nalazi i jedno od najznačajnijih arheoloških nalazišta kamenog doba, Lepenski Vir. Njegova kultura je stara oko 8.500 godina i predstavlja neverovatno otkriće koje razrešava tajne života ljudi u ovom istorijskom razdoblju. Istraživanja su pokazala da je na ovom mestu postojala zajednica izuzetno razvijene kulture, složenih društvenih odnosa i kao takva je prva u Evropi planski organizovala svoja staništa.\nPosetioci svakako ne smeju da zaobiđu i muzej Lepenski Vir, koji daje odgovore na mnoga istorijska i pitanja o postojanju najranijih civilizacija.\nNajveće i najviše jezero u Srbiji predstavlja pravo skriveno blago na jugoistoku naše zemlje. Još uvek nedovoljno turistički iskorišćeno, pravo je mesto za odmor u savršenom miru i netaknutoj prirodi.\nIdealni je izbor ribolovaca, ali i savršeno za kupanje, plivanje i sportove na vodi. Čitava visoravan prošarana je šumama, livadama i pašnjacima, na kojima se mogu naći brojne endemske vrste biljaka i veliki broj izvora vode, za koju stručnjaci tvrde da je najkvalitetnija u celoj Srbiji.\nNa jezeru se nalaze dva ostrva – Stratorija i Dugi del, ali ono što je specifično i nesvakidašnje za Vlasinu jesu plutajuća ostrva. To su delovi kopna koji nisu pričvršćeni za dno, te stalno menjaju svoj položaj i plutaju po jezeru. Ovo prirodno čudo jedinstveno je u Srbiji i nikako ne treba propustiti ovaj prizor.\nSrbija sa svim svojim lepotama\nIz kojeg god pravca ušli u Srbiju, posetioci će imati šta da vide. Bilo da je reč o ljubiteljima seoskog turizma, osobama koje preferiraju gradsku vrevu, ali i vernicima, skijašima, planinarima ili pak gurmanima, širok je spektar ponude koja će zadovoljiti i najveće kritičare.\nNa vojvođanskim salašima se uz zvuke tambure može pojesti odličan gulaš, specijaliteti od divljači ili riblja čorba, u Šumadiji uz ritam „dvojke“ najbolje pečenje, u planinskim krajevima fantastični sirevi i kajmak, a na samom jugu uz trubače i merak najbolji roštilj.\nUpravo raznolikost kulture govora, muzike i tradicije od severa ka jugu zemlje nešto je što Srbiju čini autentičnom i što treba negovati i čuvati.\nMotivi dvojnika i plagijata romanu „Crna knjiga“ Orhana Pamuka


Svetlucava mleka za telo Top Ten\n18.10.2012 Coxy 0\nZnam da je leto za nama i da su svetlucava mleka za telo najpopularnija baš u tom periodu, ali ipak ću pisati o ova dva mleka, biće još godina i još leta, a na kraju krajeva, idu nam i praznici!\nTop Ten je domaća firma koja proizvodi kozmetiku, nalazi se u Beogradu i u poslednje vreme je proširila asortiman. Probala sam dosta toga i ima zanimljivih proizvoda za male pare, a mana im je što se ne mogu lako naći. Poneki proizvodi mogu se videti u Liliju, po hipermarketima i apotekama i nekim malim radnjama, a kompletan asortiman nisam baš nigde videla. Najčešće se sreće linija za sunčanje dok, recimo, krema za ruke i proizvoda za negu usana nema nigde. Ova dva mleka za telo deo su Top Tenove linije Chaos koja, pored njih, uključuje i vrrrrlo šljokičaste gelove za kosu, za telo, šljokice u spreju itd. Koristila sam i njih (jeste, čim vidim šljokice ne mogu da se obuzdam) i skroz su mi super za Novu godinu i neke posebne prilike. Njihov Glitter spray za kosu i telo je baš zgodna stvar.\nDakle, postoje zlatasto i srebrnkasto mleko. Oba imaju po 150ml, a cena im je nešto preko 200 dinara (oko 2 evra), ja sam ova moja kupila u Merkatoru. Sviđa mi se njihov miris, mirišu nekako parfemski i prilično jako dok se mažu, ali miris brzo izvetri. Što se tiče nege, spadaju u neku srednju kategoriju, nisu od onih savršenih koja reše problem suve kože u nekoliko mazanja, ali nisu ni loša i za osobu sa normalnom kožom sasvim su dovoljno hidratantna. Ako se uzme u obzir da su ovo mleka čija je funkcija ipak najpre estetska nega je sasvim zadovoljavajuća. Što se tiče svega ostalog, ova dva mleka se drastično razlikuju. Zlatno mleko je neuporedivo bolje u svemu. Lakše se razmazuje i brže upija i efekat koji daje je mnogo bolji što možete videti i na slikama. Sadrži sitne šljokice, ali kad se razmaže nije ni najmanje upadljivo (ja sam na slikama mazala debeo sloj da ne bi aparat pojeo boju) već samo daje divni zlatasti sjaj, savršen kad koža malo potamni.\nSrebrno mleko se mnogo teže razmazuje, baš je vidno vodenastije, teško se upija, a kada se konačno utrlja i osuši ne daje onako divan sjaj kao zlatno. Prvo sam kupila zlatno pa sam se nadala da će srebrno biti njegova hladna verzija, ali ne, baš se drastično razlikuje.\nSve u svemu, s obzirom da mleka ovog tipa obično koštaju mnogo više, zlatno Top Ten mleko baš preporučujem, a za srebrno pogledajte slike pa razmislite vredi li ga isprobavati.\nProizvodi za kosu koje sam potrošila


Srbija ima najboljeg automobilistu Evrope! - AUTOMOBILI\n15/09/2019 10:21:09 PM\nNASLOVNA / AUTO SPORT / Srbija ima najboljeg automobilistu Evrope!\nNaš najbolji automobilista Dušan Borković ostvario je najveći uspeh u karijeri i osvojio titulu u Evropskom šampionatu (ETCC), i pored brojnih problema na poslednjem trkačkom vikendu u Italiji. Na svakom od prethodnih pet vikenda vozač NIS Petrol B3 Rejsing tima je bar jednom pobedio, a neverovatan peh ga je zadesio na Siciliji u prvoj trci na stazi u Pergusi. Usled pucanja gume, izleteo je sa staze u jednoj krivini, udario u zaštitngu ogradu i levi prednji deo bio je dobro slupan. Krenula je borba sa vremenom, jer je prva trka počela u 11 časova, a druga je bila zakazana za 13, ali je njegov tim uspeo da oporavi automobil.\nNaime, Borković je bio prvi u generalnom plasmanu sa 100 bodova, a drugi je bio Petr Fulin sa 87. Kako se za pobedu dobija 10 bodova i kako se na poslednjem ETCC vikendu dupliraju bodovi, Fulin je morao da trijumfuje, dok je popularnom Duci bilo dovoljno da bude peti u drugoj trci, samo da prođe kroz cilj i uzme osam bodova kako bi osvojio titulu. Vozio je Borković mirno i staloženo sve vreme bez forsiranja. Imao je zacrtan cilj i uspeo je da ga ostvari, prošao je kroz cilj kao četvrti i postao je šampion Evrope sa ukupno 110 bodova!\nTagoviAutomobili borkovic dusan ETCC EVROPA karijera Pobeda sampion Šampionat Srbija srbin uspeh\nPrethodno 3.6 miliona vozila sa 1.6 TDI EA189 motorom zahtevaju fizičke modifikacije\nSledeće Čisti dizelaši = Čista prevara?


PARTIZAN JE SA NJIM POGODIO U CENTAR! Evo ko je crno-belima preporučio Sadika! - Informer Ad\n14:05 Partizan 0\ninformer.rs | 18. 12. 2019.\nUmar Sadik je ove sezone pokazao da je veliko pojačanje za Partizan. Trener Savo Milošević otkrio je kako je napadač završio u Humskoj\n- Prva preporuka stigla je od Ivice Ilieva. Gledao ga je ranije, bio je interesantan Partizanu i pre mog dolaska. Kad smo moj saradnik Nenad Cvetković i ja pregledali snimke, procenili smo da ima ogroman potencijal – rekao je Savo Milošević.\nSADA JE I ZVANIČNO! Monako kupio Pavlovića, do juna u Partizanu!\nTrener je od prvog momenta verovao u Sadika.\n- Malo je igrača takve brzine koraka, pritom, da su visoki preko 190 centimetara. Na početku je delovao "šljampavo", kad smo bili na Pohorju. Dok smo "gazili" ekipu, vi, novinari, krstili ste se i pitali "šta ovi rade?". Prvih šest utakmica Sadik je bio umorniji od ostatka ekipe, momci su završavali pripremni period, sa njim smo nastavili da radimo i po povratku u Beograd. Igrao je pod teškim umorom, trčao 11 kilometara po meču?! Zato sad Sadik i Asano imaju lufta da igraju još mesec - objasnio je Milošević.\nSrbija Fudbal sport Superliga FK Partizan Ivica Iliev Umar Sadik\nZVANIČNO! NAPADAČ JE PARTIZANOV! Crno-beli platili Romi 1.700.000 evra!


EUFOR: Vršili smo monitoring vježbi u RS u skladu sa mandatom - N1\nVijesti Autor:N1 BiH22. okt. 202117:29 > 17:333 komentara


Predstavnica MMF-a: Srbija dobro prebrodila kovid, ima BDP veći nego pre krize - Izazov\nPredstavnica MMF-a: Srbija dobro prebrodila kovid, ima BDP veći nego pre krize\nRadio-televizija Srbije\t 4. oktobra 2021. 17:54\nOna je podsetila da je Srbija ove godine sklopila novi savetodavni aranžman sa MMF-om i navela da taj aranžman ima određene rokove za reforme i ograničenja.\nSrbija dosta uspešno sprovodi fiskalnu reformu\nNepominje da je državni "otisak" u ekonomiji relativno veliki, kao i da velika državna preduzeća dosta utiču na rast i nose rizike za budžet.\n"Kada sve države traže nove izvore rasta, unapređivanje efikasnosti tih preduzeća jeste logična opcija. Vlada je odobrila akcioni plan za reforme ove godine i to će biti deo našeg programa. Već 50 odsto ciljeva daljih refori odnose se na državna preduzeća i kako da se popravi njihovo upravljanje", rekla je ona.\n"Srbija je izdala prvu zelenu obveznicu, čestitam na tome, ti napori su zaista jako važni", rekla je Ustjugova i poručila da će MMF pomoći vladi da ostvari te reforme.\nBez reforme javne uprave EU neće zabeležiti naš napredak\nSrbija nastavlja reforme s ciljem pridzruženja EU i u uslovima pandemije, gde se videlo Koliko su zapadni Balkan i EU posvećeni zajedničkim naporima u sferi ekonomije, izjavila je Ministarka državne uprave i lokalne samouprave Marija Obradović na panelu "Novi program reformi Vlade Srbije od 2021-2023.".\n"Srbija kontinuirano ulaže značajne napore kako bi svoju javnu upravu unapredila i uskladila sa standardima koji prevolađuju u EU, kako bi je učinila efikasnijom, transparentnijom, odgovornijom Ali rpe svega kako bi je učinila efikasnijom transprentijiom", naglasila je Obradovićeva.\nPrethodnih godina ostvaren najveći napredak upravo u sferi pružanja usluga građanima i privredi.\n"Tokom 2020. godine institucije javne uprave su 10 miliona puta razmenjivale podatke iz službenih evidencija. Time smo smanjili odlaske građana pred šaltere i kancelarije, smanjili obim posla i uštedeli građanima dragoceno vreme", rekla je ministarka.


Voditeljka: Dobro veče i svako dobro vam želim sa talasa Radio Stare Pazove i iz emisije Prozori duše koja se emituje uživo po 732. put. Tema je „Načini i metode odvikavanja od alkoholizma, narkomanije, kockanja.“ Šta su to bolesti zavisnosti? Možda će neko reći: „Pa mi to znamo.“, ali nikada nije naodmet da čujemo šta je to novo u ovoj oblasti. Jer malo se o tome danas govori, tek sporadično kad se nešto dogodi, a malo se u medijima…\n1.decembar – svetski dan borbe protiv HIV-a.


[es] - Klient i ap wifi kartica na XP-u\n21.01.2007. dwl900ap+, klient mod\nKlient i ap wifi kartica na XP-u\n[es] :: Wireless :: Klient i ap wifi kartica na XP-u\nKlient i ap wifi kartica na XP-u 05.04.2007. u 23:25 - pre 174 meseci\nProblem se sastoji u sledecem na XP-u u racunaru monitane su dve wifi karice Asus .\nSa karticom koja je u ovom slucaju klijent serovan intrnet ostali idu na net i vide se medjusobno ali laptop u radnji vidi karicu postavljenu u rezim rada ap-a ali Osim sto vidi racunar gde su te dve kartice nema internet i ne vidi lokalnu mrezu.\nPokusao sam da bridgujem ali nista od toga . Kartica klient autosegment mreze provajdera kartica ap 192.168.1.1/24 lan kartica 192.168.0.1/24.\nMoze li u pricipu da se na XP-u uradi nesto takvo da se ne ubijam dzabe po razno raznim forumuma i pretragama.\nSvaka pomoc ili sugestija dobrodosla\nRe: Klient i ap wifi kartica na XP-u 06.04.2007. u 14:57 - pre 174 meseci\nNista ja ne razumem ovu poruku.\nRe: Klient i ap wifi kartica na XP-u 06.04.2007. u 21:50 - pre 174 meseci\nPa sad ne znam mozda sam od muke konfuzno postavio pitanje.\nNamestio sam i radi evo da probam ponovo da objasnim mozda nekom zatreba.\nUbacio sam u racunar dve fifi kartice i hteo sam da jedna od njih radi kao ap a druga samo da hvata udaljeni signal sa grid antenom, to je sherovano i jos jedan racunar u mrezi ima internet dok bi ap prosledjivao internet laptopu razume se zbog slabog signala.\nKartica 1 Obtain ili drugacije po difoltu\nkartica 2 (ap) Bridge sa lokalnom mrezom koja je normalno 192.168.0.1/24\nPrethodno sam instalirao Nat32\nRegistrovani: 11 ( vbbojan, Sima19, EmaXX, aleksim, SASA M., Everxxx, nkrgovic, Shadowed, neodymium, bojanum, aca_punk )


BIC Bank Spółdzielczy w Kościerzynie, Centrala, Kościerzyna (Poljska) (SWIFT kod).\nNaziv banke: Bank Spółdzielczy w Kościerzynie, Centrala\nFaks: +48 58 686 50 90\nBIC Bank Spółdzielczy w Kościerzynie, Centrala, Kościerzyna (Poljska) (SWIFT kod)\nBIC za Bank Spółdzielczy w Kościerzynie, Centrala u gradu Kościerzyna je GBWCPLPPXXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nNa primeru fiktivnog broja računa 49374016 i šifre banke 83280007, rezultat će biti IBAN sličan ovome: PL99 8328 0007 4937 4016 . Da bi se poboljšala čitljivost IBAN-a, on se obično deli na blokove od po četiri znaka. IBAN može da sadrži i do 34 znaka, ali je u većini zemalja kraći od toga.\nKao što vidite, IBAN sam po sebi već sadrži šifru koja jedinstveno identifikuje banku o kojoj se radi. Na primer, za banku Bank Spółdzielczy w Kościerzynie, Centrala, to je 83280007. Iz tog razloga BIC, u našem primeru GBWCPLPPXXX, nije neophodan za prenose unutar Evrope. Sam IBAN je u ovom slučaju dovoljan. Dodatni detalji u vidu BIC ili SWIFT koda su neophodni samo za prenose u kojima jedna od banaka uključenih u transakciju ima sedište van Evrope, a koja se vrši putem SWIFT sistema.\nSedište banke je Bank Spółdzielczy w Kościerzynie, Centrala u gradu Kościerzyna. Shodno tome, Kościerzyna se nalazi u zemlji Poljska. Bank Spółdzielczy w Kościerzynie, Centrala se može kontaktirati na 58 686 20 78.


Akcije kineske vojske neće prestati sve dok traju provokacije separatista sa Tajvana - Princip | Princip\nAkcije kineske vojske neće prestati sve dok traju provokacije separatista sa Tajvana\nAdded by Jelena Ilić on 25/02/2022.\nTags: Kina, Kineska vojska, Pomorske vojne vežbe, SAD-Kina, Sjedinjene Američke Države, Tajvan, Vazdušne operacije, Vojne vežbe\n„Odbrana nacionalnog teritorijalnog integriteta je dužnost PLA. Sve dok provokacije „nezavisnosti Tajvana“ traju, kineska PLA definitivno neće zaustaviti svoje akcije u odbrani nacionalnog suvereniteta i teritorijalnog integriteta“, rekao je pukovnik Tan Kefei, portparol kineskog Ministarstva nacionalne odbrane, na redovnom brifingu za medije u četvrtak. Tan je dao ovu primedbu kada je zamoljen da prokomentariše izveštaje tajvanskih medija da je tajvanska vojska sprovela različite operacije obuke i spremnosti za rat tokom praznika Prolećnog festivala.\nVlasti Demokratske progresivne partije (DPP) traže spoljnu podršku, prave provokacije i kontinuirano eskaliraju konfrontaciju preko moreuza. To je osnovni uzrok njihovog dela ugrožavanja mira i stabilnosti širom Tajvanskog moreuza, rekao je Tan.\nTan je takođe opisao provokativne akcije vlasti Demokratske progresivne partije (DPP) kao osnovni uzrok nestabilnosti u Tajvanskom moreuzu. Akcije Narodnooslobodilačke armije u vodama i vazdušnom prostoru oko ostrva Tajvana treba da odvrate separatizam za „nezavisnost Tajvana“, dodao je Tan.1\nNa brifingu su kritikovane i Sjedinjene Države i Japan zbog mešanja u unutrašnje poslove Kine.2\nPrethodno je Peking uveo sankcije za dve korporacije američkog vojnoindustrijskog kompleksa, “Lockheed Martin Corp” i “Raitheon Technologies Corp” zbog prodaje oružja Tajvanu, saopštila je vlada u ponedeljak.\nSankcije su kontramere protiv dve kompanije zbog prodaje oružja vrednog 100 miliona dolara 7. februara koja je „podriva bezbednosne interese Kine, ozbiljno narušila kinesko-američke odnose i mir i stabilnost u Tajvanskom moreuzu“, rekao je portparol ministarstva spoljnih poslova Vang Venbin na redovnoj konferenciji za novinare.\nPeking smatra Tajvan kao ocepljenu provinciju koja mora da prihvati kineski suverenitet i nikada se nije odrekla povratka suvereniteta Narod.\n„U skladu sa relevantnim odredbama u kineskom zakonu o sankcijama protiv stranih zemalja, kineska vlada je odlučila da preduzme kontramere na akte koji krše prava kompanija Raitheon Technologies i Lockheed Martin“, rekao je Vang.\n„Oba su vojna preduzeća koja su dugo učestvovala u prodaji oružja SAD u kineskom regionu Tajvan. Dodatni detalji o prirodi sankcija nisu navedeni.\nOvo je prvi put da su se kompanije suočile sa sankcijama prema novom kineskom zakonu o sankcijama protiv stranih zemalja koji je sastavljen prošle godine kao odgovor na američke sankcije kineskim kompanijama.3\nKina i Rusija održavaju velike združene vojne vežbe


Ukrajina i Rusija u 2019. povećale proizvodnju suncokretovog ulja - Ratarstvo | Agroklub.rs\nProizvodnja suncokreta, kao i njegovog ulja, nastavlja sa trendom rasta, što podstiče proizvođače da povećaju površine pod ovom uljaricom.\nPrema procenama UkrAgroConsult, Bugarska je u periodu 2019/20., blago smanjila površine pod suncokretom. Obnavljanje zasada na 820.000 ha (+ 3,6% u odnosu na 2018/19) poništeno je padom prinosa (-5% u odnosu na period 2018/19).\nOptimistični scenario, koji je bio aktuelan početkom ove sezone, morao je da se adaptira zbog vremenskog faktora. Nedostatak suncokreta nadoknađivaće se uvozom, koji je dostigao rekord u prva dva meseca.\nIstovremeno, prerada useva domaće proizvodnje nastaviće da se povećava. Ovo će dovesti do rekordnog izvoznog potencijala na tržištu ulja ove biljke, u 2019/20. Prvi meseci pokazuju rast potražnje ključnih kupaca.\nVisok udeo oleata, podstiče proizvođače\nPrema procenama Oil World-a, zasejana površina visoko oleinskog suncokreta u 2019. godini povećala se na 1,3 miliona hektara (što je više za 40%, ili 360.000 ha u odnosu na prošlu godinu). Njegova raspodela po ključnim zemljama proizvođačima je sledeća:\nŠpanija - 0,22 miliona ha, u odnosu na 0,14 miliona ha godinu dana ranije;\nProizvodnja visoko oleinskog semena ove biljke, povećana je na 1,1 miliona tona (37,5% u odnosu na prošlogodišnjih 0,8 miliona tona), izveštava UkrAgroConsult.\nU Ukrajini je, prema podacima državne službe za statistiku, proizvodnja ovog biljnog ulja i njegovih frakcija (bez hemijske srednje vrednosti) u 2019. godini u odnosu na prethodnu, porasla za 13,8%, na 5.606 miliona tona. U decembru 2019. godine, u poređenju sa decembrom 2018., proizvodnja ovog poljoprivredno - prehrambenog proizvoda porasla je za 10,1%, tj. na 591 hiljadu tona.\nU posmatranom vremenskom intervalu, raspodela izvoza po usevima bila je sledeća:\nNeuobičajeno toplo vreme, sa deficitom padavina, zabeleženo je od 11. do 20. januara. Prosečna temperatura vazduha tokom ovih deset dana bila je 2,0 - 8,5 °C, iznad normale i za 3,0 - 5,0 °C iznad prosečne za 11. - 20. januar 2019. godine.\nPadavine u obliku kiše, susnežice, susnežice i snega, javljale su se u ovom periodu. Količina im je bila najviše 1 - 6mm, odnosno 20 - 39% od desetodnevne normale. Polja su bila bez snega do 20. januara, minimalan snežni pokrivač (visok 1 cm) formiran je samo u zapadnim regionima. Od 20. januara zemlja je smrznuta do dubine od 3 do 15 cm. Temperatura tla na dubini čvora bokorenja ozimih useva nije pala ispod -1-2ºC.\nNeoubičajeno toplo vreme sa deficitom padavina nije bilo baš povoljno za opstanak biljaka. Kao i do sada, korisni faktori su uključivali i loše vreme koje se zadržavalo tokom deset dana. Biljke ozime pšenice nisu ni rasle ni napredovale do sledećih razvojnih faza.\nPovećane procene za izvoz žita u Ukrajini\nMinistarstvo za razvoj ekonomije, trgovine i poljoprivrede procenjuje da će Ukrajina izvesti 54 miliona tona žita u 2019/20 ili skoro pet miliona tona više nego u prethodnom periodu, izveštava UkrAgroConsult.\nPrema preliminarnoj proceni ministarstva, ova država je požnjela 75 miliona tona žitarica u 2019./20.\nProizvodnja suncokreta Izvozni potencijal Oleinski suncokret Izvoz žitarica Raspodela izvoza Čvor bokorenja Deficit padavina


Perwoll Fashion Week otvoren revijom Igora Todorovića - Svet portal\nHome Perwoll Fashion Week otvoren revijom Igora Todorovića\n“Moda oduvek predstavlja odraz stila i elegancije i omogućava nam da iskažemo svoju jedinstvenost. Svaki modni kreator uživa u dizajniranju omiljenih komada koje svi ljubitelji mode sa nestrpljenjem očekuju i rado nose, ali isto tako veoma dobro zna koliko je važno da tkanine budu vrhunski negovane kako bi zadržale svoj prvobitni izgled i boju. Kao brend koji voli modu, Perwoll savršeno štiti tkanine i čini da blistamo u omiljenim trendi komadima i nakon više pranja. Perwoll već dugi niz godina sarađuje sa modnom industrijom i veran je partner svakog modnog kreatora te su Nedelju mode zvanično otvorili”, rekao je generalni direktor kompanije Henkel Srbija, Đorđe Popović i Nenad Radujević, direktor i osnivač Fashion Week-a.


Za uknjižbu imovine 40 odsto manje | Novosti.RS\nZa uknjižbu imovine 40 odsto manje\n26. 12. 2016. u 21:00\nRepublički geodetski zavod predložio Ministarstvu finansija nove cene taksa u 2017. godini. Niže tarife za 15 usluga, znatno jeftinije dažbine i za sve one koji će legalizovati objekte\nUSLUGE katastra mogle bi tokom sledeće godine da pojeftine u proseku za oko 40 odsto. Republički geodetski zavod je predložio nove tarife, za koje je dobio odobrenje resornog Ministarstva građevine saobraćaja i infrastrukture, ali se čeka i zeleno svetlo Ministarstva finansija.\nPrema novom tarifniku, najviše bi se smanjila taksa za upis zabeležbe postojanja ugovora o doživotnom izdržavanju i to za 55,3 odsto. Ona sada košta 6.710 dinara, a predložena cena za ovu uslugu je tri "crvene". Takse za upis posebnog dela objekta su 9.807 i 3.097 dinara, a uskoro bi trebalo da se prepolove i da budu 4.500 i 1.500 dinara.\nNove tarife za pojedine usluge naročito će obradovati građane koji su planirali u narednom periodu da ozakone nelegalno izgrađene objekte, jer će morati da plate neke od ovih taksa.\nNaknada za promenu nastalu dogradnjom objekta sa upisom imaoca prava u korist dosadašnjeg imaoca bi trebalo da "padne" za 51,6 odsto, sa 5.161 na 2.500 dinara.\n- Za promenu vrste prava ili oblika svojine na nepokretnosti građani sada plaćaju 5.161 dinar, a ukoliko nadležni odobre novi tarifnik cena će biti 3.000 dinara - navodi Gordana Zorić, načelnik Odeljenja za normativne i pravne poslove Republičkog geodetskog zavoda. - Upis prava već upisanog držaoca će umesto 4.129 koštati 2.500 dinara. Promena načina korišćenja zemljišta će biti 2.000 dinara, što je za 787 dinara manje u odnosu na važeću cenu.\nUPIS HIPOTEKE PO STAROM Najskuplja taksa za građane je upis hipoteke, ali ona nije na spisku za pojeftinjenje. Ona je nužno zlo za buduće vlasnike stanova, koji uzimaju bankarske kredite. Za upis hipoteke kojom se obezbeđuje potraživanje u iznosu do šest miliona dinara, taksa košta 20.645 dinara, od šest miliona do 30 miliona plaća se 51.613 dinara, a od 30 do 60 miliona taksa staje 103.226 dinara. Ako se hipotekom obezbeđuje potraživanje koje premašuje 60 miliona dinara, naknada je 154.838 dinara.\nMeđu najskupljim stavkama trenutno su promene nastale izgradnjom ili dogradnjom objekta. Da bi upisali ove izmene građani izdvajaju 10.839 dinara. Posle pojeftinjenja, cena ovih usluga će biti po 5.500 dinara.\nDa bi evidentirali novoizgrađenu garažu do 30 kvadratnih metara ili pomoćni objekat do 50 kvadrata, vlasnici moraju da izdvoje 5.075 dinara, a ubuduće će im trebati 2.500 dinara. Kada sruše deo ili ceo objekat, njegovo "brisanje" iz katastra plaćaju 1.032, a predložena tarifa je 800 dinara.\nPromena imaoca prava na nepokretnosti se plaća 8.671 i 2.065 dinara, a u RGZ smatraju da bi trebalo da bude 5.000 i 1.500 dinara. Upis posebnog dela objekta nastalog deobom ili spajanjem po novom cenovniku će koštati 2.000 dinara.\nRGZ shodno Zakonu o državnom premeru i katastru naplaćuje naknadu u skladu sa Pravilnikom o visini takse za pružanje usluga Republičkog geodetskog zavoda, a novac od naknada, koji ubira RGZ, sliva se u republički budžet.\nMoze to i jeftinije, drpate ovaj narod kao da mu pada sa drveta a nemamo para ni gace da kupimo!\nPa dokle ćete više da drpate ovaj narod?\n@Paja - pa dogle god cutite i glasate...\nDa vas pitam koliko I dokle to pljackanje naroda???I uz put da pitam dali to srpski jezik dozivljava transformaciju???Naslov...uknjizbu???\novo sa niskim cenama je niski udarac za starosedeoce zbog divljih gradnji i nadogradnje jer ova vlast ima samo interes za lovu jeftinog kriminala koji nas prskupo kosta.\nkoliko vidim ovde sve sami drparoši , i o drugome ni ne razmišljaju ! Mene osim taksi interesuje ,kada će katastri biti reorganizovani , jer badava jeftinije takse kada moraš da je platiš tri četri puta zato što ti uvek FTP\nНИшта не пише за укњижење легалних станова (поседујем стан који сам купио на тржишту, а претходни власник га је откупио од државе). У општини траже око 11.000 динара за обичан упис. Не дам им те паре за то. Кад буде пет пута јефтиније може. Не намеравам да продајем стан, не треба ми хипотека, добро ми је овако. Па, нека се држава понаша тржишно: хоће ли 11.000 никад, или хоће 2.000 одмах.


Niški opozicioni političari spremni za izbore | Aktuelno\nPolitičari iz Niša, predstavnici stranaka koje su u ovom trenutku opozicija u Narodnoj skupštini Republike Srbije uglavnom smatraju da je najava raspisivanja izbora očekivana, kao i da su spremni za izbornu utakmicu.\nDragoslav Ćirković (DS) se raduje raspisivanju izvora, navodeći da oni dolaze „u poslednjem trenutku“.\nIzgubili smo dve godine sa ovom Vladom koja nije znala da odgovori izazovima i nije uspela da izađe na kraj sa, pre svega, ekonomskim problemima. Građani su svesni da su najave investicija samo prazne priče, a nije se ostvarilo ni najavljeno. Odluka je smanjenje broja nezaposlenih. Zbog toga mislim da su ovi izbori raspisani u poslednjem času za Srbiju.\nNarodni poslanik Milan Lapčević (DSS) nije iznenađen najavom raspisivanja republičkih izbora.\nOdluka o raspisivanju izbora je očekivana, s obzirom da je nova vlast nastavila da radi ono isto što je radila i prethodna Vlada po diktatu Brisela. Nastavljeno je urušavanje Srbije i beskompromisno ubeđivanje građana da je put ka Evropskoj uniji jedina alternativa za našu državu. Izbori su prilika da građani pokažu da li zaista žele da prihvate tu opciju i da li će ponovo izabrati one koji se bave isključivo samima sobom i svojim rejtingom, a ne standardom i životom građana koji je iz dana u dan sve teži i teži.\nNebojša Krstić kaže da je URS još prošle nedelje formirao izborne štabove, jer su bili sigurni da su izbori izvesni.\nSpremni smo za izbore. Izbori su očekivani, i mi ih jedva čekamo kako bi se što pre formirala nova Vlada sa ministrima koji su vodili računa o jugu Srbije, odnosno o ravnomernom regionalnom razvoju. Takva politika ne postoji u Vladi od izlaska naših ministara iz Vlade. Ne mislim da će izbori usporiti reforme ili ugroziti pregovore sa Briselom, ali je dobro što je kampanja kratka. Naravno, posle izbora treba preseći sa svim lošim stvarima iz prošlosti, rešiti se svih onih koji su se ogrešili u poslednjih 20 godina i kreirati proreformsku Vladu u kojoj vidim i URS. Vučić je do sada radio odlučno, a rekao bih i odlično. Treba nastaviti u tom smeru i staviti akcenat na kreiranje novih radnih mesta i naravno, ravnomerni regionalni razvoj.\nMenadžer Gradskog odbora LDP-a Niš, Srđan Pešić se slaže da su izbori neophodni:\nUprkos primedbama da izbori koštaju i da ništa neće promeniti, oni su u zemljama gde nije uspostavljen pravilan vrednosni sitem uvek korak napred. Fiktivne i površinske vladine reforme ne mogu dobiti pravi zamah ukoliko se ne prodube i poboljšaju novim izbornim rezultatima. Srbija je zemlja u kojoj suštinske teme poput odnosa prema manjinama ili regionalna politika nisu ni načete. Ekonomske teme tek moraju da se otvore. U ovoj situaciji međusobnog kočenja partnera u vladi to nije moguće. Zato su oni neophodni, zato je neophodno da se politički subjekti suštinski zainteresuju za reforme i formalno valorizuju.\nAleksandar Višnjić, doskorašnji lider Reformista i od nedavno zamenik predsednika Republikanske partije kaže za građanin.rs da će odluku o samostalnom ili nastupu šireg fronta doneti nakon zvaničnog raspisivanja izbora, ali da je stanje u Srbiji kao 90-tih, pa na izborima očekuje i „crne džipove i medijski mrak i kupovinu glasova“.\nMi smo i osnovali republikanski pokret da bi otvoreno rekli ne diktaturi i samovolji jednog čoveka koji je doveo Srbiju na rub propasti, a u medijima se predstavlja kao Mesija. U Srbiji je nezaposlenost nikad veća, plate nikad manje, budžet nikad prazniji, domaća privreda je zamrla. Vučić je danas dovršio privatizaciju SNS-a, a sada će pokušati da to isto napravi sa Srbijom – da uspostavi potpunu kontrolu nad medijima, sudstvom, policijom i svim ostalim ključnim državnim institucijama. Reforme su neophodne, kao i ponovno uspostavljanje osnovnih demokratskih institucija u društvu. Građani Srbije žive loše i nešto ćemo morati da menjamo.


Podignuta rampa na pružnom prelazu, a teretni voz stoji na pruzi, ova nepropisna situacija zatekla je sve one koje je put naveo na pružni prelaz Amerić u blizini Mladenovca.\nOvu očigledno opasnu situaciju zabeležio jedan od korisnika društvene mreže Fejsbuk i podelio je uz želju da se opomenu nadležni i da se skrene dodatna pažnja svim vozačima motornih vozila da moraju biti obazrivi prilikom prelaska ovog pružnog prelaza.\nPored toga što signalizacija na samom pružnom prelazu nije radila na pravi način teretni voz koji je stajao na pruzi blokirao je i saobraćaj u ovm delu puta i stvorio gužve.\nKAKO DA SAČUVATE GLAVU Šta sve vozači treba da urade kada se PRIBLIŽE PRUZI U SRBIJI\nIako niko sa sigurnošću ne može reći da li je rampa pokvarena, ili da li se ipak voz pokvario, Mladenovčani su podsetili da postojanje neispravne pružne signalizacije na mladenovačkim prelazima nije redak slučaj.\nNaime, krajem februara ove godine na jednom od pružnih prelaza u Mladenovcu vozač je za dlaku izbegao smrt budući da je rampa bila podignuta, a da je u trenutku prelaska automobila preko rampe voz prošao tuda velikom brzinom.


Rukometašice Goražda jutros otputovale u Portugal - 12 November 2014 - Goražde\nMain » 2014 » November » 12 » Rukometašice Goražda jutros otputovale u Portugal\n17:04 Rukometašice Goražda jutros otputovale u Portugal\nRukometašice Goražda jutros u sedam sati otputovale su u Portugal gdje će za vikend odigrati dvije utakmice Challenge KUP-a .\nNaše rukometašice će biti jedini predstavnik BiH ove godine u Evropi, a za protivnika imaju ekipu Alkanena.\nKako smo saznali, na putu prema Portugalu Goraždani će se odmoriti i prenoćiti u San Sebastijanu, a njihov domaćin u ovog gradu biće Irene Cormenzane, bivša predsjednica Udruženja SOS Balkanes, osvjedočena prijateljica Goražda i njenih stanovnika.\nPored trenera i članova Uprave ŽRK Goražde, u pratnji goraždanskih rukometašica je i ministrica za obrazovanje, mlade, nauku, kulturu i sport Azra Kuljuh, kao predstavnik Vlade BPK Goražde koja je finansijski podržala nastup rukometašica na Challenge KUP-u.\nInače, ovo je najbolji rezultat ženskog rukometnog kluba nakon 1998. godine, kada je tadašnja ekipa ŽRK Goražde , kao pobjednik KUP- BiH, naš grad i bosanskohercegovački rukomet predstavila u prvom kolu Kupa pobjednika Evrope , a odigrala je utakmicu protiv Valensije u Španiji.\nbpkg.gov.ba Category: Sport | Views: 198 | Added by: gorazde


Tramp: Ovo je istorijski dan u borbi protiv korone - 24.08.2020, Sputnik Srbija\nTramp: Ovo je istorijski dan u borbi protiv korone\nPredsednik SAD Donald Tramp saopštio je da je FDA po hitnom postupku odobrila korišćenje krvne plazme oporavljenih od kovida 19 za lečenje zaraženih koronom i... 24.08.2020, Sputnik Srbija\n© REUTERS / KEVIN LAMARQUEAmerički predsednik Donald Tramp\nPredsednik SAD Donald Tramp saopštio je da je FDA po hitnom postupku odobrila korišćenje krvne plazme oporavljenih od kovida 19 za lečenje zaraženih koronom i nazvao to istorijskom prekretnicom u borbi protiv virusa korona.\n„Ovo je nešto što dugo čekamo. Ovo je istorijski dan u našoj borbi protiv kineskog virusa koji će spasiti bezbroj života“, rekao je Tramp na konferenciji za novinare, prenosi „Gardijan“.\nNaveo je da se radi o moćnoj terapiji koja omogućava transfuziju antitela iz krvi oporavljenih pacijenata kako bi pomogli pacijentima koji se bore sa infekcijom.\nU SAD je od posledica infekcije koronom umrlo više od 176.000 ljudi, a zaraženo je skoro 5,7 miliona.\nTramp je inače u subotu, optužio „duboku državu “, u američkoj Agenciji za hranu i lekove da otežavaju farmaceutskim kompanijama da pronađu ljude kako bi testirale vakcine i tretmane i da je očigledno da pokušavaju da odlože pronalaženje odgovora na virus posle 3. novembra, odnosno posle održavanja izbora.


Kategorija: Lifestyle // Arhiva - Page 2 of 36 - Kameleon M&M\nDa biste postigli da okus lubenice bude slađi, zanemarite šećer i posegnite za sol. So se najčešće koristi kao začin jer poboljšava okus hrane, tokom ljeta koristi se ...\nSoda bikarbona često se koristi u pecivima. Bez nje mnoge torte i kolačići ne bi bili mekani i vazdušasti. Sa sodom bikarbonom možete činiti i puno stvari poput ...\nKiparski grad duhova Varosha ponovo se otvara za turiste\nVlada Sjevernog Kipra rekla je da će uskoro otvoriti napušteni grad Varosha, nekada popularno turističko mjesto koje je postalo grad duhova od turske vojne invazije otoka prije nekoliko ...\nOrašasti plodovi obiluju vlaknima, magnezijem i višestruko nezasićenim masnim kiselinama. Nedavno istraživanje pokazalo je da konzumiranje orašastih plodova može imati povoljan utjecaj na mnoge bolesti, što upućuje na snažnu ...\nin Celebrity Lifestyle\nNakon što su srpski mediji izvijestili kako je splitsku pjevačicu Severinu Kojić (47) privela policija jer se kretala ulicama Beograda bez potrebne dozvole, njen PR Davor Grgin poslao je službeno priopćenje o ...\nin Lifestyle Lifestyle\nOstati kod kuće je prvi korak u zaštiti i možda i najbitniji. Međutim, to nije dovoljno. Postoje istraživanja koja kažu da je moguće zaraziti se i u samoizolaciji. ...\nSvima nam treba malo ljubavi u životu, a jedan od načina da to ostvarimo je na stranicama vrijednih ljubavnih romana. Pronašli smo neke od najpopularnijih romantičnih knjiga ikad ...\nAko vam se zna dogoditi da ste pretjerano skromni i teško vam je primiti kompliment, donosimo vam pet rečenica koje biste trebali pokušati izbjeći sljedeći put vam kad ...


društvo – Stranica 3 – free voice\nOBAVLJALA JE DEBELOG PODUZETNIKA DA BI BILA ZVIJEZDA…\nKoliko sam samo upoznao ljudi koji bi htjeli da ih teta na tržnici prepozna i da dobiju mrkvu malo jeftinije. Toliko žele postati popularni i priznati da se i po desetak i više godina blamiraju, nude, mole, prose, guraju i nameću. Ima ih s različitim taktikama. Oni koji imaju tatice među političarima, vlasnicima narodnjačkih klubova […]


SOBA BROJ 7 KRIJE DOKAZ: Marko ima 35 godina, a Nenad 86. Obojica imaju 16 48\t126\nGORE MREŽE ZBOG ZADATKA MALOG DAJE: Kad sam u školu kao da sam u zatvoru! 61\t412\nTANJA ŽIVI U KOLIBI KOJU JE SAGRADILA OD 100 € DRŽAVNE POMOĆI: Ima tešku 40\t334\nKO MOŽE DA PRIUŠTI 5.000 € ZA PUTOVANJE? Poreska tražila podatke od turističkih 35\t35\nMajka devojčice koja je pretrpela nasilje u OŠ Đura Jakšić, Foto: Printscreen\nsuzana trajkovic\t 22.09.2021. 20:34h 08:45h\nTrinaestogodišnja učenica Osnovne škole "Đura Jakšić" iz Male Krsne žrtva je stravičnog vršnjačkog nasilja, u kojem je zadobila ozbiljne psihičke i fizičke traume, uključujući iščašenje vilice, zbog čega sada jede na slamčicu. Nju su, kako tvrdi njena majka S. D., 16. septembra napale godinu dana starije devojčice, učenice iste škole.\n- Moje dete su najpre provocirale, a potom je sačekale posle škole. Jedna joj je postavila nogu i počele su da je udaraju. Ćerka je pokušala da pobegne, ali su je sve vreme, putem od 300 metara, konstantno šutirale, čupale i polivale sokom - tvrdi majka.\n- Pitala je devojčice zašto je tuku, a one su joj odgovorile da to rade jer ih "nervira kao pojava" i "zato što su joj šiške raspad sistema". Kad sam videla da je u bolovima i da je povređena, odmah sam je odvela kod lekara. Ustanovljeno je da ima iščašenje viličnog zgloba, koji je vratio mikrofacijalni dečji hirurg na Stomatološkom fakultetu u Beogradu. Ne sme i ne može da jede od bolova, može samo kašasto i na slamčicu, a i to odbija - ispričala je S. D. za Kurir, a u medicinskog dokumentaciji vidi se da se dete žalilo i na bolove u predelu trbuha, nastalih kao posledica udaraca.\nMajka S. D. je podnela i prijavu policiji za nasilje koje je njena ćerka doživela. - Posle pregleda lekara, slučaj sam prijavila policiji. Potom sam otišla kod roditelja te dece da pitam zbog čega su to uradile, nakon čega je jedna od devojčica čak počela da mi se unosi u facu, a majke su rekle kako "njihove ćerke imaju pravo da tuku koga hoće" - ispričala je naša sagovornica, dodavši da je direktorka škole, dok je njena ćerka izostajala iz škole, svakodnevno pitala za njeno zdravlje:\n- Moje dete je ovo veoma teško podnelo. Povukla se u sebe. Otkad se to desilo, ne izlazi iz kuće. Ide do jedne drugarice ako je ja odvezem i dovezem. Boji se da ode u prodavnicu, a kamoli u školi. U utorak je prvi put kročila u školu iako se noćima budila u suzama, jecajući.\nTEŠKE OPTUŽBE! BIVŠA DEVOJKA ZVEREVA DO DETALJA O NASILJU: Zgrabio me za grlo i pritisnuo na zid, udarao me, bila sam gola...\nMala KrsnaVršnjačko nasiljeNasiljeBatinePovredeOsnovna škola "Đura Jakšić"\nSOBA BROJ 7 KRIJE DOKAZ: Marko ima 35 godina, a Nenad 86. Obojica imaju koronu, ALI JEDNA STVAR ČINI OGROMNU RAZLIKU 16 48\t126\nGORE MREŽE ZBOG ZADATKA MALOG DAJE: Kad sam u školu kao da sam u zatvoru! Najgora stvar koja mi se mogla desiti u životu (FOTO) 61\t412


kombinovani frižider SJ-BA10DMXIF sa chiller-om od 324 litara\nZapremina frižidera: 230 l\nDimenzije: 59,5 x 65 x 186 cm\nGodišnja potrošnja energije: 311 kWh\nŠifra proizvoda: SJ-BA10DMXIF Kategorije: Bela tehnika, Kombinovani frizideri\nKombinovani frižider SJ-BA10DMXIF\nKombinovani frižider SJ-BA10DMXIF SHARP je kombinovani frižider koji poseduje odvojene odeljke za frižider i zamrzivač. On ima zamrzivač sa fiokama u svom donjem delu (zapremine 94 l) i frižider sa podesivim policama u gornjem (zapremine 208+22 l).\nZašto je dobro imati kombinovani frižider SJ-BA10DMXIF\nUkoliko tražite pouzdan i efikasan frižider sa zamrzivačem, ne tražite dalje od modela SJ-BA10DMXIF.\nBela tehnika 63.700 din.\nBela tehnika 55.250 din.\nBela tehnika 37.700 din.


eKapija | Nova pista na aerodromu Nikola Tesla za dvije godine, treći sprat za putnike u dolasku\nIzvor: Tanjug | Petak, 07.08.2020.| 08:39\nNova pista na aerodromu Nikola Tesla za dvije godine, treći sprat za putnike u dolasku\nAerodrom Nikola Tesla u Beogradu za dvije godine dobija novu pistu od 3,5 kilometara, najavio je za Tanjug direktor te kompanije za tehniku Nikola Brus.\nRadovi na novoj, umetnutoj pisti su u toku, uprkos situaciji sa koronom, a u toku su i drugi radovi na modernizaciji i proširenju kapaciteta aerodroma.\nBrus najavljuje da će kompanija Vinci airports, koncesionar beogradskog aerodroma, investirati više od 730 mil EUR u unapređivanje kvaliteta usluge aerodroma, u skladu sa najvišim međunarodnim standardima, a najveći dio radova biće, kako navodi, završen u naredne tri godine.\nTo, između ostalog, uključuje i proširenje terminala, novu, umetnutu pistu i dodatne rulne staze, dodatne pozicije za parkiranje aviona, novu platformu za odleđivanje i sprečavanje aviona od zaleđivanja, dodatna parking mjesta za automobile, kao i nove pristupne puteve.\n- Početkom godine počeli smo pripremne radove (iskop zemlje) i umetnuta staza biće završena u naredne dvije godine. Nova staza imaće isti kapacitet operacija poletanja i slijetanja, kao i postojeća, a njena glavna svrha je da posluži kao glavna pista tokom dubinske rekonstrukcije postojeće, bez uticaja na polijetanje i slijetanje - kaže Brus.\nGlavni radovi su vrijedni skoro pet milijardi dinara i biće završeni do kraja 2022. godine, naveo je Brus.\nObjašnjava da je proširenje fingerskog hodnika C dio prve faze projekta proširenja i rekonstrukcije putničkog terminala. Radovi su započeti 4. marta, a završetak se očekuje u septembru ili oktobru 2021.\n- Prva faza radova na terminalu podrazumijeva dogradnju i rekonstrukciju terminala površine oko 27.000 m2. U okviru ove faze će biti proširen fingerski hodnik C, koji će imati dodatnih osam izlaza za ukrcavanje u avion opremljenih aviomostovima, četiri izlaza za ukrcavanje putnika u udaljene parkirane avione, dodatni krovni koridor za dolazeće putnike i konfiguraciju otvorenog prostora čekaonica za ukrcavanje i zona za kretanje odlazećih putnika - kaže Brus.\n- Jedna od najvidljivijih promjena za putnike je da ćemo razdvojiti putnike u odlasku i dolasku, tako što ćemo napraviti dodatni, odnosno treći sprat i na novim objektima koje sada pravimo, ali i na postojećoj zgradi A i C čitavom dužinom. To će olakšati sve procese na aerodromu i mnogo će značiti putnicima - istakao je Brus.\nTakođe, biće proširen i centralni dio terminala, koji će biti uvećan tri puta i imaće i komercijalnu zonu i potuno novi ček-in sa 100 šatlera.\nKaže da su novi objekti koji se grade u skladu sa glavnim ciljevima aerodroma Vinci Airports grupe, a to je unapređenje zaštite životne sredine i smanjenje emisije štetnih gasova. Zbog toga će se graditi, dodaje, postrojenja za preradu otpadnih voda i čvrstog otpada, kao i solarna elektrana koja će snabdijevati strujom dio aerodromskog kompleksa.\nPlanirana je izgradnja solarnog postrojenja za struju koja počinje krajem ovog ili početkom narednog mjeseca, i trajaće 18 mjeseci.\nNavodi da će aerodrom imati i novo postrojenje za grijanje, koje će biti spremno za upotrebu već početkom 2022. i koristiće gas umjesto lož ulja.\nPo pitanju broja putnika, kaže da je njihova procjena prije pandemije koronavirusa bila da dostignu 15 miliona putnika do kraja koncesionog perioda od 25 godina odnosno do 2043. godine.\n- Prošle godine smo imali 6,2 miliona putnika. Početak godine je bio veoma dobar iznad svih očekivanja, ali zbog ukidanja letova u Srbiji i u drugim zemljama do kraja juna smo opslužili za oko 60% manje putnika nego u prvoj polovini prošle godine. Teško je predvidjeti razvoj situacije u aviosaobraćaju, jer ne zavisi sve samo od jedne države -\nBrus se, ipak, nada da će već slijedeća ljetnja sezona po rezultatima biti bliža rezultatima iz 2019.\nGradi se i oprema nova čekaonica sa ukupno 130 mjesta u prizemlju Terminala A. Čekaonica će imati dva direktna izlaza na platformu i koristiće se za letove avionima na udaljenim parking pozicijama. Očekuje se da ovi radovi budu gotovi ove godine.\nBeogradski aerodrom je u procesu izgradnje dodatnog parkinga istočno od robnog terminala i novi i savremeni parking biće izgrađen na površini od 36.400 metarak kvadratnih u cilju proširenja kapaciteta za parkiranje i pripreme za budući porast saobraćaja.\nNovi parking će imati više od 1.500 parking mjesta i to 809 za putnike 109 za taksi vozila, 330 za zaposlene i 265 za rent-a-kar. Predviđeno je da radovi na dodatnom parkingu budu završeni do kraja 2020. godine.\nnova pista na beogradskom aerodromu


Online konsultacije test - Haircenter\nOnline konsultacije test\nHair Center Serbia i dr Gorana Kuka Epstein su dostupni svojim pacijentima i putem online konsultacija, pored dostupnosti telefonom ili mejlom. Konsultacije se sprovode preko video kamere putem Skype-a, FaceTime-a, Zoom-a ili Vibera. Na ovaj način doktorka je dostupna pacijentima da odgovori direktno na sva pitanja, da pruži svoje stručno mišljenje, ali i da se pacijenti bliže upoznaju sa njom i steknu bolji utisak o njenoj profesionalnosti I načinu rada.\nKADA SE MOŽE VRŠITI ONLINE KONSULTACIJA?\n1. Pred transplantaciju kose, brade, brkova ili obrva\nDoktorka evaluira stanje i kapacitet davajuće regije, izgled i potrebe primajuće regije i daje svoj predlog za transplantaciju kose (procena broja graftova, uspešnost transplantacije i očekivani rezultat)\n2. U slučaju opadanja kose\nDoktorka radi detaljnu dijagnostiku opadanja kose kroz specifična pitanja na koje pacijent daje odgovore, zatim kroz direktan uvid u stanje kose kao i niz testova koje pacijent sprovodi uz doktorkine sugestije.\n3. Dodatno mišljenje\nUkoliko pacijent dolazi od drugog ili drugih lekara i želi da zatraži drugo mišljenje od dr Gorane Kuke Epstein, može se napraviti sekundarna evaluacija\n4. Nakon transplantacije kose dr Kuka\nUkoliko je pacijent obavio transplantaciju nakon koje je otputovao i nije bio u mogućnosti da dodje na kontrolni pregled, dr Gorana Kuka Epstein može napraviti online konsultaciju kako bi proverila stanje davajuće regije i graftova.\n5. Nakon transplantacije kose kod drugog lekara\nUkoliko je pacijent obavio transplantaciju kod drugog lekara i želi da cuje mišljenje dr Kuka o postignutim rezultatima, moguće je napraviti online konsultaciju\n6. Kontrolni pregled\nKontrolni pregledi nakon prepisane terapije koju je pacijent primenjivao se takodje mogu obaviti kako bi se proverili rezultati terapije i ona po potrebi korigovala.\nŠTA JE POTREBNO POSLATI PRED ONLINE KONSULTACIJU?\nprethodne analize ako su radjene kod nekog drugog lekara\nPonekad doktorka može zatražiti da se uradi biopsija vlasišta ukoliko nije sigurna u dijagnozu ili je pacijent prethodno nije obavio. Takodje, kako se veliki broj pacijenata javlja sirom sveta za online konsultacije, doktorka nekad uputi pacijenta kod svojih lokalnih kolega koji prema njenim uputima obave dermoskopiju ili neki dodatni test.\nPo objašnjenju prirode opadanja kose pacijentu, dalje se preciziraju terapije koje se sve mogu nabaviti i primeniti u kućnim uslovima. Pojedine terapije se sprovode ordinacijski I za to je neophodan dolazak u naš Centar.\nTehnologija je pacijentima omogućila da im lekari budu pristupačniji, da dobiju evaluaciju u svom domu, a lekare je naučila da bolje slušaju svoje pacijente. U vreme korona virusa, mnogi lekari su se opredelili za ovaj vid usluge za svoje pacijente. Dr Gorana Kuka Epstein ima mnogo iskustva u ovom radu kako u Srbiji, tako i u SAD.\nZakažite svoju online konsultaciju ukoliko niste u mogućnosti da dodjete lično na pregled. Biće nam zadovoljstvo da budete nas pacijent.\nCENOVNIK ONLINE KONSULTACIJA:\nPred transplantaciju – 4000 RSD\nOpadanje kose – 5500 RSD ( muški pregled), 7500 RSD (ženski pregled)\nDodatno mišljenje – 7500 RSD\nNakon transplantacije kose Dr Kuka – Ne naplaćuje se\nNakon transplantacije kose drugi lekar – 7500 RSD\nKontrolni pregled – Ne naplaćuje se\n-- Izaberite --E-MailomTelefonomViberWhatsappSms porukomSvejedno\n-- Izaberite --Transplantacija koseTransplantacija obrvaTransplantacija brade i brkovaOpadanje koseKontrolni pregledOstalo\nPrimer kakve fotografije treba poslati:\nUbaci fotografije (.jpg / .png format / 10mb limit)


Preostala još četiri susreta\nRukometna reprezentacija Bosne i Hercegovine u subotu počinje pripreme za preostala četiri susreta kvalifikacija za svjetsko prvenstvo 2017. godine u Francuskoj.\nDrugi dio kvalifikacija igrat će se od 6. do 13. januara. Prve dvije utakmice rukometaši BiH igrat će protiv Kosova, 6. januara u Đakovici i tri dana kasnije u Tuzli, dok kvalifikacije završavaju revanš susretima sa Slovačkom, 13. januara u Hlohovecu, i Litvanijom, 17. januara u Tuzli.\nNakon subotnjeg okupljanja u Mostaru, reprezentacija će 3. januara otputovati u Bar gdje će dan kasnije odigrati prijateljsku utakimicu s reprezentacijom Crne Gore, koja se priprema za nastup na evropskom prvenstvu, sredinom januara u Poljskoj.\nNajbolji bh. rukometaši iz Crne Gore će 5. januara otputovati u Đakovicu u kojoj se igra prvi susret sa selekcijom Kosova.\nSelektor Dragan Marković od igrača sa spiska, koji je objavio početkom decembra, neće moći da računa na povrijeđenog pivota Vladima Vranješa, kojeg će zamijeniti Damir Halilković.\nNa Markovićevom spisku se nalaze sljedeći igrači:\ngolmani: Mario Blažević (CSM Bucuresti, Rumunija), Benjamin Burić (Gorenje, Slovenija)\nrezrvni igrači: Damir Efendić (Borac m:tel), Adam Savić (Go Fit, Španija), Arman Beširević (Prijedor), Mirko Mikić (Borac m:tel), Stefan Janković (Borac m:tel), Vladan Lončar (Pick Szeged, Mađarska), Tarik Vranac (Balmazujvaros, Mađarska), Emir Rahimić (Bosna Sarajevo), Josip Ereš (Izviđač) i Damir Halilković (Nexe, Hrvatska).\nBh. rukometaši kvalifikacije su otvorili pobjedom u Tuzli nad Slovačkom s 29:25, dok su u gostima remizirali saLitvanijom 27:27.


Saveti za izlazak na međunarodna tržišta - Enterprise Europe Network\nEvropska mreža preduzetništva svojim besplatnim uslugama pomaže kompanijama da njihove inovativne ideje postignu komercijalni uspeh na stranim tržištima.\nUsluge podrške inovacijama su otvorene za sve vrste preduzeća. Mreža stručnjaka su tu da procene koje su usluge najprikladnije za određenu razvojnu fazu vašeg poslovanja.\nSavetujemo vas kako da razvijete i proširite svoje poslovanje na međunarodna tržišta. Na raspolaganju vam je niz besplatnih savetodavnih usluga:\nkako izvoziti proizvode ili usluge na nova tržišta,\nkako dobiti CE oznaku za proizvode,\nkoji je najbolji način za finansiranje rasta vašeg biznisa,\nkako zaštititi sredstva intelektualne svojine u drugoj zemlji.\nSavetodavne usluge EEN mreže uglavnom se fokusiraju na teme u vezi sa Evropskom unijom. Ovo su neke od oblasti u kojima vam naši stručnjaci nude pomoć:\nZakonodavstvo i standardi EU\nPomažemo vam da primenite propise i ispunjavate standarde EU (npr. CE znak).\nPristup međunarodnim tržištima\nPružamo usluge analize tržišta identifikujući ona koja su pogodna za rast; pomažemo vam da unapredite sopstvene kapacitete, a savetujemo vas i na lokalu.\nMeđunarodni javni ugovori\nMapiramo postojeće mogućnosti prekograničnog i EU tendera i pomažemo vam da se prijavite za pozive.\nFinansiranje i donacije\nPomažemo vam da identifikujete izvore finansiranja i pripremite vaš posao za investitore.\nEU finansiranje i podrška aplikacijama\nIdentifikujemo mogućnosti finansiranja EU koje odgovaraju vašim potrebama i pomažemo vam da se prijavite.\nMi vam pomažemo da zaštitite i proširite svoja IPR, izradite svoje patente i IPR strategije eksploatacije.\nPomažemo vam da razumete i iznesete najbolje tehnologije za svoj biznis i identifikujete finansijske mogućnosti za eko-inovacije i zeleno preduzetništvo.\nU skladu sa vašim potrebama, identifikujemo, biramo i prilagođavamo odgovarajući model upravljanja vašem poslovanju.\nMnoge od ovih tema su detaljnije obrađene na portalu Tvoja Evropa\nPogledajte ovaj online praktični vodič pre nego što potražite nacionalnu kontakt osobu. Odgovor na vaše pitanje možda već postoji.


Umesto kočnice, Tramp pritiska gas | Burina.NET :: Novosti iz zemlje i sveta\nGlavna tema "letnjeg Davosa", biznis samita koji se upravo sada održava u Pekingu, jesu nove carine od 10 odsto koje od 24. septembra uvodi Vašington na kinesku robu.\nČlanak Umesto kočnice, Tramp pritiska gas se pojavljuje prvo na Dnevni list Danas....\nDrugi samit Tramp-Kim krajem februara Danas :: Politika (Danas) - Predsednik SAD Donald Tramp će se krajem februara drugi put sastati sa severnokorejskim liderom Kim Džong Unom u pokušaju da ga ubedi da odustane od nuklearnog oružja, saopštila je danas...\nKim i Tramp ponovo "o?i u o?i" krajem februara B92 (Danas) - Ameri?ki predsednik Donald Tramp i severnokorejski lider Kim D?ong Un sasta?e se ponovo krajem februara. Mesto sastanka bi?e objavljeno naknadno, prenosi Rojters....\nSPREMA SE JOŠ JEDAN ISTORIJSKI SUSRET: Samit Tramp-Kim zakazan za kraj februara Kurir :: Planeta (Danas) - Američki predsednik Donald Tramp i severnokorejski vođa Kim Džong-un sastaće se krajem februara, saopštila je Bela kuća....\nNIS potpisao sporazume o saradnji sa vodećim ruskim i srpskim univerzitetima Blic :: Svet (Danas) - Kompanija NIS je potpisala memorandume o saradnji sa dva prestižna ruska univerziteta, Sanktpeterburškim rudarskim univerzitetom i Ruskim državnim univerzitetom za naftu i gas "Gubkin". Time je NIS postao prva kompanija...


Štrajk nam je poslednje oružje – Dubravka Stojanović i Đorđe Pavićević za Talas o uvredljivoj izjavi ministra prosvete | Talas.rs\nAkademska zajednica širom Srbije potpisala je proglas Univerzitetske podrške #1od5miliona koji danas broji 1377 profesora, docenata, asistenata, saradnika i istraživača.\nGostujući na televiziji N1, ministar prosvete Mladen Šarčević komentarisao je podršku akademske zajednice rečima da su polovina tih potpisnika zapravo penzioneri i mladi istraživači koji su tek juče počeli da rade. Štaviše, ministar prosvete je izneo teške reči govoreći da na spisku potpisnika nema ozbiljnih imena.\nPovodom izjave ministra prosvete, razgovarao sam sa profesorom FPN-a Đorđem Pavićevićem i profesorkom Filozofskog fakulteta Dubravkom Stojanović.\nPodela akademske zajednice na podobne i nepodobne\nU razgovoru za Talas, profesorka Dubravka Stojanović ističe da problem tog obraćanja nije samo to što je ministar uvredio čitavu prosvetu, i one u penziji i mlade istraživače, već je time ceo svoj resor ponizio i pokazao u najvećoj meri ko je on sam.\nProfesor Fakulteta političkih nauka Đorđe Pavićević smatra da je to bila nepripremljena izjava, ali da takva izjava pokazuje način na koji oni dele akademsku zajednicu na podobne i nepodobne.\n„Oni se ne ustručavaju da uspostavljaju kriterijume podobnosti i nepodobnosti svuda.“ – prof. Đorđe Pavićević\nAkademska podrška Vučiću jeste u redu, a podrška građanima nije?\nMinistar je istakao i da postoji kodeks na fakultetima koji kaže da se ovakve stvari ne rade, kao i da je neumesno uplitati politiku. Međutim, ministar prosvete kao da je zaboravio podršku nekoliko stotine profesora koja je bila upućena direktno predsedničkom kandidatu Aleksandru Vučiću na izborima 2017. godine.\nAli, ova podrška danas upućena građanskim protestima i ona tada upućena Vučiću predstavljaju suštu suprotnost jedna drugoj. Današnja podrška je podrška borbi za demokratiju, uspostavljanje institucija, za slobodu medija i pravo na istinito informisanje, za slobodno mišljenje i izražavanje.\nSa druge strane, tadašnja podrška Vučiću predstavljala je podršku za nastavak autoritarne politike koja ruši institucije, etiketira političke neistomišljenike, pospešuje kriminal i korupciju, urušava sistem visokog obrazovanja legitimišući plagijate i kupljene diplome.\nOstavka ministra bi se u demokratskom društvu podrazumevala\nUbrzo nakon gostovanje ministra prosvete Šarčevića, oglasili su se i potpisnici Univerzitetske podrške koji u svom pismu javnosti ističu:\n„Uprkos nedvosmislenoj nameri da nam zabrani kritiku, mi nastavljamo da ispunjavamo svoju građansku dužnost i izjavljujemo da je ignorisanje mišljenja akademske zajednice neprimereno poziciji ministra prosvete, a nebriga za mišljenje građanki i građana svojstvena samo autokratskim režimima. U drugačijem, demokratskom društvu, ostavka ministra prosvete nakon ovakve izjave bi se podrazumevala.”\nProfesorka Dubravka Stojanović ističe da se tokom izrade pisma odgovora ministru Šarčeviću otvorila debata da li tom prilikom treba da se traži ostavka ministra ili samo da se izrazi prezir, ali da se ostavka ipak nije tražila. Ona smatra da ukoliko ministar neće da podnese ostavku postavlja se pitanje šta bi bili sledeći potez akademske zajednice.\nDa li je obustava nastave sledeći korak?\nIpak, postavlja se pitanje šta je sledeći korak akademske zajednice ukoliko se nastavi njihovo unižavanje i pritisak zbog podrške protestima.\nProfesorka Stojanović ističe da ovo nije trenutak za štrajk, pre svega jer studenti nisu ustali da podrže bunt profesora. Dodatno, profesorka Filozofskog fakulteta veruje da će u narednim mesecima biti još mnogo izazova stoga političku akciju treba dozirati.\n„Čeka nas još mnogo burnih dana i štrajk je naše poslednje oružje jer mi pre svega želimo da predajemo studentima.“ – prof. Dubravka Stojanović\nNi profesor Đorđe Pavićević ne smatra da je ovo trenutak za realizaciju bilo kakve blokade, ali ukoliko podrška nastavi da se širi onda će možda i to biti opcija.\n„Ukoliko sa njihove strane bude zaoštravanja, i obustava nastave može biti naš odgovor.“ – prof. Đorđe Pavićević\nTAGS: Filozofski fakultet FPN Politika Protesti štrajk univerzitet


Azoospermia - Page 12\nod Shizika taj 10/3/2011, 21:49\nNeka si ga Cicsa sve ispitala, neprijatelja je lakshe pobijediti shto ga bolje poznajesh.\nPo ovom shto sam prochitala ja zakljuchujem da ipak postoje lokacije u testisima gdje je moguce da dolazi do formiranja spermatozoida, a takodjer ima i technosti u kojoj plivaju. Ako ne mogu vani prirodnim putem, ipak mogu biopsijom?\nNadam se da ce terapija josh popraviti stanje.\nod cicsa80 taj 23/3/2011, 18:57\nBili smo danas kod endokrinologa. Ona zakljucuje na osnovu svih nalaza da je problem u nefunkcionisanju organa-testisa sto je pokazao inhibin B i FSH. Ostalo je na tome da pije profertil, vitamin E 400IU, vitamin C 500mg i da vidimo da li ce to dati rezultata. Ako to ne pokaze rezultat, onda ce mm dobiti inekcije testosterona koji ce spustiti FSH ali ni to ne daje garanciju da ce biti spermatozoida. Na kraju ako ni to ne upali, radi se biopsija da se vidi sta mm "krije" u svojoj kucici.Te inekcije su mu svakako potrebne zbog kostiju, misica, funkcionisanja mozga...Ponovo idemo kod nje sa kontrolnim spermogramom za dva meseca, ponovo da vadi FSH, LH i testosteron i naravno lipidni status.\nSada mm mora zbog lipidnog statusa da se pridrzava dijetetskog rezima ishrane i da ostavi i tih 5-6 cigara koje popusi i naravno da se fizicki aktivira(trcanje, brzo hodanje).\nSledi nam mali psihicki odmor od dva meseca i opet akcijaaaaaa!\nod dina taj 24/3/2011, 00:20\nCicsa80 nadam se da ce vam usjepti se pojaviti spermici sa tim svim vitaminima.\nod djole42 taj 24/3/2011, 06:39\nCicsa,da od lekića bude spermića\nod Milijana taj 24/3/2011, 13:28\nDržim palčeve da terapija da rezultate\nod BiKsi :) taj 24/3/2011, 14:17\nCicsa, i ja držim fige da terapija da rezultate!\nod Likoli taj 24/3/2011, 16:35\nCicsa srećno, nadam se da će biti bolje, nama profertil nije pomogao ali se iskreno nadam da vama hoće. mm je pio profertil 3 meseca ali ništa, onda je radio biopsiju i otkriven je zastoj u sazrevanju spermatozoida, slušajte lekara šta vam kaže, ali ako ne bude pomeka, moj savet vam je da što pre uradite biopsiju, jer ćete tada znati šta je u pitanju. Mi smo je radili tek posle 1,5 god, ali bolje da smo pre, jer smo izgubili i vreme i novac. Pišem ti ovo radi informacije, ti naravno uradi kako misliš i osećaš.\nod dr mali pariz taj 24/3/2011, 17:04\ndjole39 :: Cicsa,da od lekića bude spermića\nod lolipop taj 24/3/2011, 17:57\nCicsa samo naprijed, nadamo se najboljem\nod cicsa80 taj 24/3/2011, 22:05\nDrage moje, sinoc sam pricala sa mojom polovinom iz maminog stomaka i saznala neke stvarcice koje su me protresle dooooobro.Znate kad je mlad covek glup i ne razmislja o posledicama? E to je moja polovina! Sa 25 godina je, baveci se svojim telom u teretani koristio anabolike, steroide i neka cuda koja nisam zapamtila. To mu je nanelo stete da je pocela ginekomastija( rast grudi), opadanje kose, los uticaj na testise u smislu velicine. Po otkrivanju toga, ustanovio je da je doslo do hormonskog poremecaja. Lucenje prirodnog testosterona je smanjeno i dovelo do povecane proizvodnje estrogena.\nPisem sve ovo zbog sledece cinjenice: Sve se sredilo i dovelo u normalu kad je poceo da koristi bugarski tribulus terestris- preparat koji koriste sportisti ne samo za teretanu vec i atleticari(provereno iz prve ruke od strane doktora-bivseg atleticara), za ostale ne znam.Znam da su neke od vas vec cule za ovo na drugim forumima. Inekcije testosterona samo vestacki izazivaju njegovo povecanje ali ne garantuju povratak u normalu. Tribulus je izolovan iz biljke "babin zub" koje ima u Bugarskoj na ne znam kojoj planini. Nije hormonski preparat. Nismo zalude,ne ocekujemo cudo ali se nadamo da ce uspeti da pomogne da se makar testosteron sredi zbog njegovog opsteg zdravstvenog stanja. (Jeste da smo zbog azoo krenuli na pretrage, ali meni licno je prvo najbitnije da je mm zdrav bez obzira na plodnost!) Pije se dva meseca, dva puta dnevno uz obaveznu fizicku aktivnost. Trenutno smo usmereni na to i profertil.Ocekujemo da ce poceti da pije tribulus ovog vikenda,jer moja polovina treba da nam kupi i posalje.\nInace doca je stavila dijagnozu primarni hipogonadizam ali ne moze ni tu da ga svrsta zato sto od te dijagnoze on ima samo smanjene testise i nema problem potencijom\n, normalno je maljav, nisu mu produzeni udovi, nikad nije imao ginekomastiju. Ja nisam doktor ali me sve zbunjuje pa se mislim da je samo u nekom periodu nastao karambol sa hormonima.\nLikoli, mi bi smo voleli da mozemo odmah na biopsiju, ali doce to ne dozvoljavaju. Sad zelimo da sebi damo sansu da probamo sa ovim. Nisu nam bitni novci potroseni na ovo, mozemo da izdrzimo sto se finansija tice. Ako nista ne upali, opcija "donor" je uvek otvorena!\nJos jednom vam hvala svima na podrsci koju nesebicno pruzate.\nod dr mali pariz taj 24/3/2011, 22:19\nCicsa,apsolutno se slažem u svemu sa tobom,i za tu biljčicu sam čula,da me ubiješ,pojma nemam gde,možda čak i na našem Kutku...ne sećam se ko je o njoj zborio...\nod cicsa80 taj 24/3/2011, 22:48\nZnam ja da si ti cula i znam i gde Serlok te prati samo mu nedostaju neke sitnicice\nod dina taj 25/3/2011, 00:51\nDali je taj Tribulus isti kao i Trebestan?\nod cicsa80 taj 25/3/2011, 20:07\nDina, mislim da nije isti sastav. Koliko sam te pratila i po drugim forumima, tm je koristio i tribestan, bioastin, neke vitamine a trebali ste ici i kod amisa ? Da li ste radili kontrolu hormona i spermograma nakon svega?\nod dina taj 26/3/2011, 19:10\nSpermogram je ostao isti posle koristenja tribestana i bioastin. FSH se malo povisio LH se spustio i testron ili kako se vec zvoe jos uvjke je nizak kao prije. Nismo jos isli amisa.\nod dr mali pariz taj 26/3/2011, 19:20\ncicsa80 :: Znam ja da si ti cula i znam i gde Serlok te prati samo mu nedostaju neke sitnicice\nJu! Šerloče, pa ja sam praćena? majko mila\nod cicsa80 taj 31/3/2011, 00:12\nU ponedeljak uvece mm je poceo da pije tribulus; prizvodjac BioTech 1500mg, pice jednu uvece pre spavanja 15 dana, pa onda dva puta dnevno ali ce voditi racuna da razmak izmedju uzimanja bude otprilike 12 sati(da bi u telu uvek bila ista koncentracija tribulusa). Kura ce trajati dva meseca (radimo kontrolni spermogram, hormone, inhibin B) nakon cega sledi pauza od mesec dana pa opet krug (ako bude bilo poboljsanja). Ovo sve radi po preporuci moje polovine iz maminog stomaka Krenuo je u teretanu da se topi\nod dina taj 6/4/2011, 18:05\nEvo ja dobila cajeve da pijem a muz dvije neke razlicite stvari nesto kao u prahu. Pise da je za mozdane celije, a ova druga za impotendije. Nismo jos poceli koristi ali uskoro.\nod Vesela taj 12/4/2011, 22:59\nHvala svima na "postovima"\nMM i ja imamo isti problem dakle neopstruktivna azoospermia.\nFSH 16.03 (max12.51) ostali hormoni OK, kariotip normalan biopsija testisa pokazala prisustvo germinatuvnih ćelija kao i spermatocite tipa A i B. Pored dr.Dragičevića (extra iskrenog i poštenog) bili kod dr. Vinke Vukotić, dr.Miodraga Stojkovića (SPEBO u LE), prof.dr.Wofgan Aulitzky (sarađuje sa dr.Schlegel sa Cornell University u SAD) i dr. Mićića.\nOd gore naveddenih dr. Wolfgang predlaže operaciju varikokela (samo on jer je malo uvećana vena u Vlasava manervu) dok je dr.Stojković pomenuo neku terapiju nakon operacije....\nStvari stoje ovako na operaciju neće ići jer klinička ispitivanja potvrđuju da nema potrebe za to, Wolfgang tražio 5000E da uradi obostranu operaciju (Nenormalno mnogo). Dolazimo do dela gde mi je potrebno vaše mišljenje naime dr.Mićić prepisuje sledeću terapiju mm: menopour 75ml u inekcijama (i ako se radi o hormonima FSH i LH, napominjem da je FSH povišen) i andriol kao i niz vitamina E, C, B... pravilna ishrana i ostavljenje duvana... Interesuje me da li neko ima iskustva sa ovom terapijom i da li zaista može da pomogne? HVALA SVIMA!!\nIma još dosta toga za pisanje ali.....biće dana\nod dr mali pariz taj 13/4/2011, 20:56\nVesela,na drugom Kutku je bio muškarac koji je uz pomoć injekcija,ali ne znam da li je bio azzo i koliki mu je fsh bio,popravio stanje...\niskreno,pitala bih se kao i ti-visok fsh,a daje menopur...koliko puta nedeljno?\nod Vesela taj 13/4/2011, 22:02\nHvala na odgovoru, trebalo bi dva puta nedeljno da prima inekcije u periodu od 3nedelje (dakle 6 ampula) FSH je 16.03. Danas smo išli kod drugog doktora da potražimo savet u vezi sa prepisanim lekovima i da čujemo mišljenje, dobili smo sličan odgovor kao i od Mićića. Naime ovi hormoni bi trebali da dovedu do poboljšanja u smislu da se spermogeneza odvije do kraja nemaju neke "nus pojave" bar je takva priča. Prvo što bi morao da uradi jeste da baci cigarete jer u sebi sadrže neki sastojak (nešto na T....???) što je ZLO. Tako da za nekih mesec dana nakon terapije i ako baci cigarete nadamo barem malom pomaku, videćemo.\nU svakom slučaju na moje veliko iznenađenje ampule menopura koje treba da prima su najjeftinije u Uro medica i zajedno sa primanjem iznose 2000din dok se u apotekama kreću cene oko 2300din....\nod tuzna taj 15/4/2011, 14:12\nmm ima normalne hormone,samo inhibin ima oko 25...u MB-u su biopsijom pronasli spermatogonije i spermatocite.\nu Bg su nam dali terapiju profertil,ezerex i nolvadex.\nima dr Mičić neku mail adresu da mu se javim?\nza par nedelja ,mm zavrsava trapiju koju pomenuh(iskreno,uopce ne vjerujem da ce to nesto pomoci,radit cemo inhibin da provjerimo je l se slucajno povisio),ali ja nesto mislim da te hormonske injekcije imaju bolji efekat nego ove tablete i biljni preparati-\nimate kakav pametan prijedlog za bosanku?:)\nod tuzna taj 15/4/2011, 14:15\nako dobro skuzih,vesel-nasi muzevi imaju isti nalaz biopsije,s tim da je kod mog muza fsh normalan,a inhibin 25.\nkoliki inhibin ima tm?\nod Vesela taj 15/4/2011, 15:05\nNemam pojma u ponedeljak je dao krv na analizu ali sramota ga je da zove da pita, tako da čekam ponedeljak tada ćemo znati šta je i kako je!\nod Dejan-T taj 17/4/2011, 01:24\nPozdrav svima, uz najboqe želje da rešite svoje probleme.\nMeni je pre par meseci ustanovljena azoospermija, imao sam varikocele dobrih 20 god, niko od lekara koji me je u tom periodu pregledao na sistematskim pregledima nije naglasio da ću imati problema. Nikad ih nisam ni imao, nije bolelo, iako sam se aktivno bavio i sportom.\nDa ne dužim, rezultati su sledeći, prva dva spermograma su pokazala azoospermiju, hormonska analiza je uredna osim FSH(31) i testosterona(2.3), odradio sam operaciju varikocela, trebalo je raditi i biopsiju, međutim odustalo se, lično se nisam složio sa tim ali lekar je rekao da veruje da će se sve rešiti povoljno nakon intervencije. Sada nakon 3 meseca i dalje imam azoo, ali je FSH 20 a testosteron 3.5. Idem na kontrolu za koji dan. Jedan testis na kome su se nalazile vene je definitivno atrofiran i verujem nefunkcionalan(iako nije potvrđeno), drugi je malo smanjen. Nejasno mi je kako je moglo da dođe do smanjenja testosterona, jer sam fizički veoma krupna osoba, sa svim normalnim karakteristikama razvijenog muškarca.\nPomirio sam se sa tim da je verovatnoća da ću imati decu isuviše mala, uglavnom sve što činim, činim zbog supruge, ona se nada nečemu, ja ne, barem po onome što sam pronašao iz literature(mada ne treba svemu verovati).\nInteresuje me Vaše mišljenje, da li ova promena hormona predstavlja ikakvo poboljšanje ili je samo slučajni uzorak koji se odnekuda javio. Hvala Vam unapred na svim informacijama koje ćete mi dati i verovatno na podršci.


AMERIČKI GENERAL PRIZNAO: Izdali smo Kurde | Dnevnik.ba\nBivši direktor CIA-e i umirovljeni General američke vojske David Petraeus je rekao danas kako su SAD povlačenjem sa sjevera Sirije izdale svog dugogodišnjeg saveznika u borbi protiv Islamske države, sirijske Kurde.\nBivši direktor CIA-e i umirovljeni General američke vojske David Petraeus je rekao danas kako su SAD povlačenjem sa sjevera Sirije izdale svog dugogodišnjeg saveznika u borbi protiv Islamske države, sirijske Kurde, prenosi Dnevni avaz.\nPetraeus, koji je prethodno nadgledao vojne operacije u Afganistanu i Iraku, kritizirao je odluku predsjednika Donalda Trumpa da povuče vojsku sa sjeveroistoka Sirije.\n- Mislim da smo izdali i napustili kurdske partnere. Pretrpjeli su 10 tisuća gubitaka u pobjedi nad Islamskom državom. Ovo povlačenje nije mudar i duže vremena planiran potez s jasnim ciljem. Ovo je nagla odluka i povlačenje – rekao je Petraeus.\nTakođer se dotakao Trumpove prethodne izjave da će napuštanje Sirije zaustaviti beskrajno dugi rat.\n- Ovim se ne zaustavlja beskrajno dugi rat. Jedino ga možda prolongira, jer će se dati Islamskoj državi prilika za oživljavanje. Ovo je strateški neuspjeh – izričit je Petreus.


Održano državno prvenstvo Srbije u veslanju na ergometrima | Zrenjanin\nOdržano državno prvenstvo Srbije u veslanju na ergometrima\n04. mart 2019. 08:43:32\nGrad Zrenjanin i veslački klubovi “Begej 1883” i “Zreneks 1995” bili su juče domaćini i organizatori 28. državnog prvenstva Srbije u veslanju na ergometrima, “zimskoj” varijanti veslačkog sporta, koje je održano u “Kristalnoj dvorani”. Takmičari su se nadmetali u svim selekcijama, u 18 kategorija, uključujući i kategoriju veterana.\nŠampionat je otvorio pomoćnik gradonačelnika Zrenjanina Simo Salapura, koji je podsetio da je prošla godina završena sa nekoliko nacionalnih šampionata organizovanih u našem gradu, a da je ovog vikenda Zrenjanin domaćin nacionalnih šampionata u stonom tenisu i veslanju na ergometrima.\n- To je plod dobre saradnje sa nacionalnim granskim savezima, ali i naših dobrih uslova za organizaciju tih takmičenja. Po prvi put, nakon 25 godina, takmičenje u veslanju na ergometrima održava se u Zrenjaninu, sa blizu 400 učesnika, 20 ergometara je na terenu, još 20 na zagrevanju, a ujedno je ovo i početak humanitarne akcije “Sportom za bolje sutra”, koju sprovodimo zajedno sa klubovima. Danas su ovde prisutni kvalifikanti za olimpijske igre 2020. godine, sa nama je i naš proslavljeni olimpijac Milorad Stanulov i koristim priliku da se zahvalim Veslačkom savezu Srbije i našim veslačkim klubovima, “Begeju” i “Zreneksu” koji su zajedničkim resursima organizovali ovo takmičenje - kazao je Salapura.\nDvostruki osvajač olimpijskih medalja i prvi Jugosloven i Srbin sa odličjem u veslačkom sportu na svetskim šampionatima u pojedinačnoj konkurenciji, naš sugrađanin Milorad Stanulov, izrazio je zadovoljstvo što je Zrenjanin organizovao jučerašnje takmičenje i što su u organizaciji zajednički učestvovala oba gradska veslačka kluba.\n- U moje vreme nije bilo ergometara, pripremali smo se za takmičenja na druge načine, ali sada su rezultati na ergometrima jasan pokazatelj forme veslača. Trenerima i selektorima ovo je prvi kriterijum u ovoj godini za takmičenja, a predstoje svetska i evropska prvenstva za seniore na kojima se stiču norme za olimpijske igre. Nadam se da će neko od ovih učesnika biti uspešan i na međunarodnim takmičenjima i nastupati naredne godine na olimpijskim igrama - rekao je Stanulov.\nMeđu takmičarima koji su se juče oprobali u veslanju na ergometrima, a stigli su iz svih vodećih domaćih klubova, bilo je i tridesetak članova zrenjaninskih klubova. Većini je to bilo prvo takmičenje i svakako, značajno iskustvo u daljem bavljenju sportom koji u gradu ima tradiciju dužu od 135 godina.\nZrenjanin je juče bio domaćin i pojedinačnog državnog prvenstva u stonom tenisu, čiji je organizator bio šampion Srbije u ekipnoj konkurenciji, STK “Banat”. Dvodnevno takmičenje održano je u hali “Medison”, a igralo se na 12 stolova.


OD AKCIZE NA CIGARETE PRIHODOVANO 46 MILIONA EURA\nPrihod od akciza na cigarete, zaključno sa oktobrom, iznosio je 46,2 miliona eura, što je pet miliona, odnosno blizu 12 odsto više nego prošle godine, saopšteno je iz Ministarstva finansija.\n"To pokazuje da se avgustovsko povećanje akcizne stope pozitivno odrazilo", ukazali su iz Ministarstva.\nCigarete su u avgustu poskupile do 40 centi po paklici zbog Vladine odluke da poveća akcize na cigarete sa 24 na 30 eura na hiljadu komada.\nTa akciza važi do kraja ove godine, nakon čega se povećava na 40 eura na hiljadu komada, što bi po grubim procjenama trebalo da bude poskupljenje do 40, odnosno 50 centi po paklici.\nIz Ministarstva finansija su objasnili da je od avgusta, zaključno sa oktobrom, nakon primjene nove akcizne stope, povećanje prihoda bilo preko 14 odsto.\n"Ukoliko analiziramo strukturu naplate po periodima u kojima su važile stare ili nove stope izvodi se zaključak da su nove stope imale pozitivan efekat na rast budžetskih prihoda. U periodu od januara do kraja jula prihod je bio 28,2 miliona eura, ili 10,2 odsto više nego u uporednom periodu prošle godine", ukazali su iz Ministarstva.\nU periodu od avgusta do kraja oktobra, od kada se primjenjuje nova stopa, naplaćeno je 18 miliona eura, što je 2,3 miliona, ili 14,2 odsto više u odnosu na isti period prošle godine.\n"Ti podaci ukazuju da će do kraja godine biti ostvareni planirani prihodi od akciza po osnovu povećanja stopa", ocijenili su iz ministarstva.\nFiskalnom strategijom predviđeno je da će efekat od povećanja akciza u odnosu na prošlu biti povećanje budžetskog prihoda po tom osnovu za 17,8 miliona eura.\n"Uvođenjem novih stopa i kroz obezbijeđenje najmanje istog obima prodaje, očekuje se ostvarenje te procjene", dodali su iz Ministarstva.\nIz Ministarsva su saopštili da obračun akcize nastaje u roku od 60 dana od preuzimanja markice i može da nastane i prije puštanja proizvedenih cigareta u promet.\n"Zbog toga Uprava carina ne obezbijeđuje podatke o mjesečnom prometu, već su za nju relevantni podaci o izdatim akciznim markicama", objasnili su iz Ministarstva.\nIz Ministarstva su rekli da će svi nadležni za borbu protiv sive ekonomije preduzimati energične mjere.\n"Vlada je usvojila strategiju za suzbijanje nelegalne trgovine duvanskim proizvodima, pa će svi organi koji su njome zaduženi da preduzimaju aktivnosti biti u obavezi da postupaju na efikasan način sa ciljem da se sa tržišta eliminišu nelegalni duvanski proizvodi", ukazali su predstavnici Ministarstva.\nOni su dodali da se pouzdano ne može reći koliki je procenat sive ekonomije na tržištu cigareta, jer do sada nije urađena analiza kompetentne institucije.\n"Zato nije cjelishodno konkretno govoriti o procentu sive ekonomije u ovoj oblasti. Prisustvo sivog tržišta je svakako izvjesno, zbog čega će svi nadležni koristiti energične mjere koje im stoje na raspolaganju u borbi protiv nelegalnog poslovanja u ovoj oblasti", zaključili su iz Ministarstva.


Na ponos sveštenstva i vernika: U susret osvećenju hrama Svetih Kozme i Damjana, radovi ne prestaju · gradski.online\nKIKINDA- U hramu Svetih Kozme i Damjana dvadesetak vernika, zajedno sa sveštenstvom, uredilo je ogradu oko pravoslavne svetinje čija je izgradnja počela pre 17 godina.\nOtac Boban Petrović, starešina hrama Svetih Kozme i Damjana, potvrdio je da su ovo bili uvodni radovi u one koji slede u narednim danima i mesecima. Već sledeće sedmice, počeće postavljanje pločica na stepeništu na ulazu u hram.\n– Iduće nedelje počinje i ugradnja časnog prestola u unutrašnjosti hrama, celivaonica i sve ono što nam treba za bogosluženje. Ovo su pripreme za veliko osvećenje hrama. Planiramo da to bude 14. jula, kada je i hramovna slava.\nZa sve vernike to će biti veliki događaj, jer se u Kikindi odavno nije osveštao nijedan hram. To će za sve one koji su učestvovali u izgradnji hrama biti molitvena nagrada- rekao je otac Boban Petrović.\nU gradnju pravoslavne svetinje do sada je uloženo 70 miliona dinara. Otac Boban Petrović podsetio je vernike da će 8. juna biti održana Sveta arhijerejska liturgija, koju će služiti vladika banatski Nikanor u manastiru Svete trojice. Taj dan je hramovna slava.\nPrethodnoPaori nakon dobijanja “Nikoljdanske povelje” iskreni: Ujedinila nas želja da zajedno pobedimo koronu\nSledećeNjima se isplati pomoći: Višestruko se vraća svaki dinar uložen u rad DVD, stigla nova oprema


Lovrinović: Nećemo odustati od RTV kanala na hrvatskom jeziku - Vitez.info\nLovrinović: Nećemo odustati od RTV kanala na hrvatskom jeziku\nZastupnik HDZ BiH u Zastupničkom domu Parlamentarne skupštine BiH Nikola Lovrinović izjavio je da ova stranka neće odustati od zahtjeva za uvođenje RTV kanala na hrvatskom jeziku, ističući da to pitanje nema veze s lošim funkcioniranjem RTV sustava.\nPrema njegovim riječima, HDZ nije sudjelovao u razgrađivanju javnog RTV sustava u BiH, niti je mogao doprinijeti neprovođenju zakona koji tretira rad sustava, piše Srna.\n“Naprotiv, HDZ je radio sve da se omogući provođenje Zakona o Јavnom RTV sustavu”, rekao je Lovrinović novinarima, podsjećajući da je Zakon 2005. godine nametnuo visoki predstavnik.\nLovrinović je danas predsjedavao konstitutivnom sjednicom Interresorne radne za analizu primjene Zakona o Јavnom RTV sustavu BiH.\n“Osobno mi je odavno jasno, što nije stav današnje komisije, da je zakon neusprovodiv i da je najveći uzrok loše situacije u kojoj se danas nalazi RTV sustav, odnosno servisi”, istaknuo je Lovrinović. Smatra da je rješenje u donošenju novog zakona koji bi na novim principima postavio odnose u sistemu. “Do sada za to nije bilo raspoloženja unutar Parlamentarne skupštine BiH, ni resornom ministarstvu”, rekao je Lovrinović, navodeći da je lošoj situaciji najviše doprinio Upravni odbor RTV sistema jer nije posvećivao dovoljnu pažnju neprovođenju zakona.\nPrema Lovrinovićevim riječima, sve to je dovelo da Odbor sustava ne može funkcionirati, a javni RTV servisi se međusobno optužuju kada su u pitanju međusobna dugovanja.\n“Ne zna se do koje se godine došlo, koji je iznos u pitanju, entitetski emiteri optužuju BRHT da je dužan njima”, naveo je Lovrinović. On je najavio da će članovima Interresorne radne grupe ponuditi svoje viđenje primjene zakona o Јavnom RTV sistemu i što je dovelo do toga da sistem skoro u potpunosti ne funkcionira. Interresornu radnu grupu u svibnju je formiralo Vijeće ministara BiH na osnovu zaključka Parlamentarne skupštine BiH donijetog prije više od godinu dana.\nDevetočlanu radnu grupu čine predstavnici oba doma Parlamentarne skupštine BiH, Vijeća ministara i Odbora Јavnog RTV sustava. Lovrinović je rekao da bi naredna sjednica Interresorne radne grupe, do koje bi njeni članovi trebalo da analiziraju primjenu postojećeg zakona, trebala održati krajem kolovoza, piše Bljesak.\nPrethodni članakSve je spremno za prvi Ladies night u Vitezu, događaj podržale i domaće tvrtke\nSljedeći članakCIVILNA ZAŠTITA VITEZ: Postupci u slučajevima ekstremno visokih temperatura


TURISTIČKA ORGANIZACIJA VOJVODINE NA MEĐUNARODNOM SAJMU TURIZMA EMITT U ISTANBULU | Turistička organizacija Vojvodine - Vojvodina, Srbija ТУРИСТИЧКА ОРГАНИЗАЦИЈА ВОЈВОДИНЕ НА МЕЂУНАРОДНОМ САЈМУ ТУРИЗМА ЕМIТТ У ИСТАНБУЛУ | Turistička organizacija Vojvodine - Vojvodina, Srbija\n> Novosti i obaveštenja > TURISTIČKA ORGANIZACIJA VOJVODINE NA MEĐUNARODNOM SAJMU TURIZMA EMITT U ISTANBULU\nTuristička organizacija Vojvodine predstavila je sveobuhvatnu turističku ponudu AP Vojvodine na Međunarodnom sajmu turizma EMITT 2019 u Istanbulu, u Turskoj. Sajam se održao u periodu od 31.01-03.02.2019. godine. Na štandu Turističke organizacije Beograda, Srbiju su predstavljale Turistička organizacija Srbije, Vojvodine, Novog Sada, Niša, Novog Pazara, kao i brojne turističke agencije i hoteli iz Srbije.\nEMITT 2019 je okupio 1100 izlagača, tur- operatora, turističkih agencija, organizacija kao i predstavnike najeminentnijih hotelskih lanaca kako iz Turske tako i iz celog sveta. Na sajmu su održani mnogobrojni sastanci i prezentacije. Za četiri dana trajanja sajma posetilo ga je oko 58000 posetilaca.\nTuristička organizacija Vojvodine je posetiocima sajma prezentovala Vojvodinu kao veoma atraktivnu turističku destinaciju, koja ima mnogo toga da ponudi turistima iz svih krajeva sveta. Ovaj sajam predstavlja izuzetnu šansu kako za turizam Vojvodine tako i cele Srbije, pre svega što posetiocima iz Turske nije potrebna viza za dolazak u našu zemlju, kao što je to slučaj sa susednim državama. Posetioci su naročito bili zainteresovani za vojvođansku gastronomiju,salaše, kulturno nasleđe, a najveća je zainteresovanost za gradove Suboticu, Sombor, Novi Sad i Vršac. Veliku zainteresovanost za posetu našoj zemlji pokazuju i posetioci iz Indije, uspostavljeni su kontakti sa brojnim tur-operatorima i predstavnicima turističkih kompanija iz mnogih zemalja. Štand Srbije, posetio je Generalni konzul Republike Srbije u Turskoj Zoran Marković sa saradnicima. Očekivani efekti nastupa na sajmu u Istanbulu su povećanje broja posetilaca iz Turske i produženje dana boravka turista u Vojvodini i Srbiji.


Remi u Sankt Peterburgu - Evropske lige, Fudbal\nRemi u Sankt Peterburgu\nAleksandar Milosavljević 26.11.2012., 20:48\nKompletirano je 17. kolo ruske Premijer lige, a derbi su odigrali Zenit i CSKA iz Moskve.\nU prvih 45 minuta u Sankt Peterburgu nije bilo golova. Zenit uspeva da dođe do vođstva golom Renata Jembajeva kome je asistirao Viktor Faizulin u 56. minutu. Bod ekipi iz Moskve doneo je Rasmus Elm iz penala u 85. minutu.\nU ekipi CSKA na klupi je bio Zoran Tošić koji je u igru ušao u 59. minutu.\nAnži je gostovao ekipi Amkara koji je u 26. minutu došao d prednosti golom Andreja Semenova. Samo dva minuta kasnije Anži dolazi do izjednačenja preko Odila Ahmedova. I kad se činilo da će Amkar uspeti da otkine bod ekipi iz Mahatčkale, rezervista Oleg Šatov postiže pobedonosni pogodak u drugoj minuti nadoknade vremena.\nMarko Blažić počeo je meč u ekipi iz Perma, a u 77. minutu bio je zamenjen.\nRubin i Volga odigrali su meč bez golova u Kazanju. Domaći fudbaleri su imali više od igre i pokušavali da ugroze gol gostiju, ali u tome nisu uspeli. U 88. minutu Volga je ostala sa desetoricom na terenu kada je isključen Aleksej Sapogov, ali Rubin nije imao dovoljno vremena da iskoristi brojčanu prednost.\nNa tabeli i dalje vodi CSKA Moskva sa 40 bodova, tri manje je sakupio Anži, dok se Zenit nalazi na trećem mestu sa 34 boda. Rubin se nalazi na četvrtom mestu sa 31 bodom, koliko imaju i Terek i Kuban.\nPrethodna vest „Hoću Grend Slem“\nSledeća vest Hamšik srušio Kaljari\n„Hoću Grend Slem“


U šatorima kod OHR-a se može naučiti najbolja lekcija o patriotizmu - Klix.ba\nBiH U šatorima kod OHR-a se može naučiti najbolja lekcija o patriotizmu\nU šatorima kod OHR-a se može naučiti najbolja lekcija o patriotizmu\n16.11.2013. u 12:29\nPredstavnici Federalnog ministarstva obrazovanja i nauke i sarajevski osnovci, u pratnji roditelja, posjetili su danas roditelje i učenike iz Konjević Polja koji više od mjesec dana traže svoja prava pred zgradom OHR-a u Sarajevu.\nPomoćnica ministra obrazovanja i nauke FBiH Nadija Bandić izjavila je da je to ministarstvo od samih početaka ukazivalo da se u tom slučaju radi o najgrubljem kršenju ljudskih prava te da izgleda da ljudi još nisu shvatili da je borba roditelja iz Konjević Polja, borba svih u Bosni i Hercegovini za ostvarivanje prava na obrazovanje.\n"Došla sam prvenstveno kao roditelj petnaestogodišnjeg djeteta koje će ovdje najbolje naučiti istinsku lekciju o patriotizmu. Moramo shvatiti da ovo pitanje mora biti riješeno na državnom nivou i da mora biti stvoren jedinstven obrazovni okvir", rekla je Bandić.\nIstakla je da niko ne spominje da je okvirnim zakonom o osnovnom i srednjem obrazovanju propisano ostvarivanje prava na obrazovanje svakom djetetu kao i da, u slučaju da se odredbe tog zakona krše, Vijeće ministara BiH, na prijedlog Ministarstva civilnih poslova, treba donijeti obavezujuće privremene mjere koje će biti na snazi dok nepravilnosti ne budu otklonjene.\n"Federalno ministarstvo obrazovanja i nauke je sačinilo dokument kako ovo pitanje može biti riješeno, koji je bio namijenjen uklanjanju diskriminacije i segregacije u obrazovanju u podijeljenim školama u FBiH, a u kojem je precizirano da se mora ići na nastavne planove i programe u kojim se nalazi zajednička jezgra", pojasnila je Bandić.\nMuhizin Omerović, jedan od roditelja učenika iz Konjević Polja, rekao je da se nada da bi naredne sedmice moglo doći do dogovora.\n"Pozitivni signali ministra prosvjete RS-a Gorana Mutabdžije dali su nam nadu da će ovaj problem konačno biti riješen i da će se djeca vratiti u školske klupe, što je najveći prioritet u ovom momentu", kazao je Omerović.\nNaglasio je da roditelji i učenici iz Konjević-Polja neće napustiti kamp ispred zgrade OHR-a u Sarajevu dok ne budu imali pismenu garanciju da će njihovi zahtjevi biti ispunjeni.\nUčenici bošnjačke nacionalnosti od 2. septembra ne pohađaju nastavu jer Ministarstvo prosvjete RS-a nije ispunilo zahtjeve roditelja da djeci omogući nastavu po programu nacionalne grupe predmeta i da adekvatno riješe pitanje nacionalnog sastava školskog odbora.